title: StarTropics

text: Kolmas ja viimeinen kuutio on avaruusolioiden johtajan, Zodan, käsissä. Kun Mike taistelee ensimmäisen kerran Zodaa vastaan, hän esiintyy haarniskassa viitta yllään. Mike kukistaa Zodan, mutta tämä pakenee syvemmälle aluksen uumeniin. Mike kulkee avaruusaluksen läpi ja tuhoaa avaruusaluksen moottorin ja voimanlähteen. Aluksen pudotessa kohti maata Mike kohtaa jälleen Zodan, joka paljastaa todelliset piirteensä. Zoda on karmea limainen hirviö, jonka selästä sikiää Zodan jälkeläisiä. Mike onnistuu kuitenkin tuhoamaan Zodan lopullisesti ja saamaan käsiinsä viimeisen kuution. Samalla kuitenkin alus räjähtää ja Mike putoaa mereen. Mike ei jaksa uida enää rantaan, vaan menettää tajuntansa. Mike herää C-saaren rannalta tajuten, että hänen auttamansa delfiinit toivat hänet turvallisesti rantaan. Coralcolan kylässä Mike yhdistää kolme kuutiota yhteen, jolloin seitsemän viimeistä argonialaista lasta ilmestyvät. Lapset saavat jäädä asumaan C-saarelle, ja heidän kunniakseen pidetään isot juhlat.


title: StarTropics

text: StarTropicissa ohjataan nuorta Mike Jonesia ylhäältäpäin kuvatussa kaksiulotteisessa maailmassa. Peli on jaettu lukuihin, joiden edetessä juoni paljastuu. Yleensä luvun alussa Mike kävelee ympäri kylää tutkien ja keräten tietoa kyläläisiltä. Tämän jälkeen Miken jatka matkuu yleensä maanalaiseen luolaan, jolloin myös pelimekaniikka vaihtuu. Alun luolissa Mike taistelee jojollaan erilaisia hirviöitä vastaan, mutta myöhemmin ase vaihtuu astetta järeämpään piikkinuijaan. Luoliin on piilotettu muitakin aseita, kuten pesäpallomailoja ja pesäpalloja, piikkikenkiä, laseraseita ynnä muita.


title: StarTropics

text: Miken elämämittarin maksimi on 3 sydäntä, mutta löytämällä piilotettuja isoja sydämiä pelaaja voi kasvattaa mittarin kokoa aina 22 sydämeen asti. Jos mittari laskee nollaan, Mike joutuu aloittamaan luolan alusta. Pelissä on muutamia heti tappavia ansoja, kuten veteen uppoavat laatat ja valtavat, Miken alleen murskaavat kivenmurikat.


title: StarTropics

text: Luolan lopussa on yleensä voimakas pomovastus, joka Miken on voitettava. Pomot vaativat yleensä jonkinlaisen strategian, jonka avulla ne on helppo voittaa. Pelissä on pistelista, mutta toisin kuin useimmissa muissa peleissä, pisteitä ei saa suorituksista. Pisteet kertyvätkin jokaisella pelikerralla samaan mittaan pelin edetessä, jolloin lopussa on aina sama pistemäärä. Pistelistalla ei olekaan mitään erityistä tarkoitusta pelissä.


title: StarTropics

text: Pelin mukana tulee paperi, joka muistuttaa pergamenttia. Paperissa lukee, että se on kirje tohtori Jonesilta Mikelle. Kirjeessään tohtori Jones pyytää Mikea vierailemaan hänen laboratoriollaan C-saarella, aivan kuin pelaaja olisi itse saanut kirjeen pelistä ja kutsuttu vierailulle peliin. Myöhemmässä vaiheessa peliä Mike saa salatun viestin sedältään kolmannen osapuolen kautta.


title: StarTropics

text: ""Pahat avaruusoliot kaukaiselta planeetalta... käske veljenpoikani käyttää koodia 1776. Käske Miken kastaa kirjeeni veteen.""


title: StarTropics

text: Tohtorin käskyn mukaisesti pelin mukana tullut kirje pitäisi kastaa veteen. Käsky aiheutti kuitenkin hämmennystä pelaajien keskuudessa, koska oli harvinaista, että pelissä vihjataan oikean maailman esineisiin. Kun kirjeen kastoi veteen, paljastui salainen koodi 747, jonka avulla pelissä pääsee eteenpäin.


title: StarTropics

text: Koska useat videopeliliikkeet myyvät käytettyjä pelejä ilman laatikkoa ja manuaalia, on vaikea löytää peliä, joka sisältäisi alkuperäisen kirjeen. Tämä johtikin jo pelin ilmestymisaikana siihen, että pelaajien oli hankittava koodi tietoonsa muilla tavoin – nykyisin esimerkiksi internetistä.


title: Johnny Test

text: Johnny Test on Scott Fellowsin luoma ja aluksi Warner Brothersin ja nykyisin Cookie Jar Entertainmentin tuottama Geminillä-palkittu piirrossarja, jota esitettiin ensi kerran Yhdysvalloissa Kids' WB -kanavalla 17. syyskuuta vuonna 2005. Siitä tuotettiin aluksi 39 jaksoa, kolmen tuotantokauden verran, mutta toisesta kaudesta eteenpäin tuotannosta vastannut Cookie Jar päätti sarjan suosion myötä tuottaa neljännen tuotantokauden. Myös sarjan pääroolia esittävä James Arnold Taylor kertoi saaneensa kesäkuussa 2009 4. tuotantokauden jaksojen äänittämisen valmiiksi.


title: Johnny Test

text: Sarjassa edetään tavallisen kaupunkilaispojan Johnny Testin seikkailuja, kun hän yrittää saada nerojen siskojensa tekemään useita kokeita hänen ajankuluksi, kuten luoda leluroboteista oikeita taistelevia robotteja. Yleensä hän kuitenkin aiheuttaa suuria ongelmia saadessaan siskojensa tekemään haluamiaan luomuksia.


title: Johnny Test

text: Suomessa sarjaa on esitetty Cartoon Network -kanavalla vuodesta 2007 lähtien.


title: Johnny Test

text: Sarja kertoo nuoresta pojasta nimeltä Johnny Test, joka asuu siskojensa Susan ja Mary Testin luona Porkbellyssä. Siskokset yrittävät saada naapurinsa Gillin huomion tekemällä erilaisia kokeita, mutta käyttävätkin usein Johnnyä koehenkilönä. Päähahmo Johnny on vaaleahiuksinen nuori kaupunkilaispoika, jolla on puhuva koira nimeltä Dukey. Hän joutuu kuitenkin usein naamioimaan puhuvan koiransa pikkupojaksi, jottei kukaan saisi tietää hänen koiransa kykenevän puhumaan. Johnnyn vanhemmat ovat äiti Lila ja isä Hugh Test.


title: Johnny Test

text: Sarjassa nähdään myös vihollisia, kuten The X-Treme Teen Team, Mole King ja Eugene, joka tunnetaan myös nimellä Bling-Bling poika on ainut useamman kuin yhden esiintymisen tehnyt konna.


title: Johnny Test

text: Yli vilkas ja täynnä mielikuvitusta oleva 11-vuotias Johnny on elämänhaluinen ja kunnianhimoinen poika. Hän haluaisi ajaa monsteriautoilla, olla baseball sankari ja olla luokkansa älykkäin oppilas, mutta ennen kaikkea Johnny haluaisi kävellä kuussa. Lisäksi hengittää veden alla ja saada omat supervoimat. Kaiken tämän mahdollistaa Johnnyn kaksoissiskot Susan ja Mary, jotka antavat Johnnyn unelmien käydä toteen pienten vastapalvelusten ja siskosten vastahakoisuuden myötä.


title: Johnny Test

text: Johnny halusi syntymäpäivä lahjaksi koiran, joten hän valitsi haisevimman, tyhmimmän ja ystävällisimmän koiran eläinkaupasta. Johnny nimesi sen Dukeyksi ja koska hänen siskonsa Susan ja Mary inhoavat tyhmiä ja haisevia koiria, he päättivät geneettisesti muuttaa koiraa, jotta se kykenisi kävelemään, puhumaan ja käymään kylvyssä. Huolimatta sen ainutlaatuisista ihmisten kyvyistä, Dukey on edelleen koira ja kaipaa rotunsa tarpeita tehdä mitä koirat yleensä tekevät.


title: Johnny Test

text: Supernerot ihmekaksoset, jotka eivät kuitenkaan ole identtisiä. Susan ja Mary ovat vasta 13-vuotiaita ja käyvät joskus tohtorintason teknologia instituutissa Porkbellyssa. Tulevaisuudessa siskokset saattavat voittaa nobelin palkinnon, mutta juuri nyt heitä kiinnostaa miten saada herätettyä Gil -nimisen naapuripojan huomio heitä kohtaan.


title: Markku Ihonen

text: Markku Ihonen (s. 1960) on Tampereen yliopiston opetuksen kehittämispäällikkö.


title: Latokankaan kivikautinen asuinalue

text: Latokankaan kivikautinen asuinalue sijaitsee Ylikiimingin kaupunginosassa Oulussa Säävälän kylän pohjoispuolella, lähellä Latokankaan soranottopaikkaa. Alue sijaitsee ympäröivästä suomaastosta kohoavalla hiekkaharjulla. Oulun yliopisto on järjestänyt paikalla arkeologisen tutkimuksen 1980-luvulla.


title: Haute-Corse

text: Haute-Corse oli Ranskan entinen departementti Siihen kuului Korsikan saaren pohjoisosaan. Departementti oli pinta-alaltaan 4 666 neliökilometriä, ja vuonna 2005 siellä oli noin 149 000 asukasta. Departementin pääkaupunki oli Bastia.


title: Haute-Corse

text: Departementti muodostettiin vuonna 1975 jakamalla Korsikan departementti kahtia. Sama alue on ennenkin ollut oma departementtinsa: vuosina 1793–1811 sen nimi oli Golo.


title: Haute-Corse

text: Korsikan aluevaalien jälkeen 1. tammikuuta 2018 Haute-Corsen departamentti yhdistyi eteläisen Corse-Sudin kanssa yhdeksi Corsen departamentiksi.


title: Haut-Rhin

text: Haut-Rhin on Ranskan departementti numero 68. Se sijaitsee maan itärajalla, Alsacen hallintoalueella, Saksan ja Sveitsin rajalla, Reinjoen varrella. Departementin nimi merkitseekin Ylä-Reiniä.


title: Haut-Rhin

text: Departementin pinta-ala on 3 525 neliökilometriä, ja vuonna 2011 siellä oli 753 056 asukasta. Departementti on jaettu kuuteen arrondissementtiin, 31 kantoniin ja 377 kuntaan. Pääkaupunki on Colmar.


title: Haut-Rhin

text: Haut-Rhin on yksi Ranskan vallankumouksen ajoilta periytyvistä 83 departementista. Se muodostettiin vuonna 1790 Alsacen provinssin eteläosasta. Vuonna 1871 departementti liitettiin Saksan keisarikuntaan osana Elsass-Lothringenia nimellä "Bezirk Oberelsaß". Tällöin siitä myös erotettiin Ranskalle jäänyt Belfortin alue, josta myöhemmin muodostettiin erillinen Territoire de Belfort -niminen departementti. Ensimmäisen maailmansodan päättymisestä lähtien departementti on jälleen kuulunut Ranskalle lukuun ottamatta toisen maailmansodan saksalaismiehitystä.


title: Haut-Rhin

text: Haut-Rhin on yksi Ranskan rikkaimmista departementeista. Peugeot'n tehtaat sijaitsevat Mulhousessa. Alueella on vähemmän työttömyyttä kuin muualla Ranskassa. Monet departementin asukkaat käyvät myös Sveitsin puolella töissä.


title: Haut-Rhin

text: Haut-Rhinin matkailun vetonaulana on talviurheilu, erityisesti laskettelu (11 keskusta) ja murtomaahiihto. Departementin matkailukohteita ovat myös Mulhousen eläintarha ja automuseo. Haut-Rhin on myös tunnettua viinialuetta. Departementista on kolme kylää päässyt Ranskan kauneimpien kylien järjestön Les Plus Beaux Villages de France jäseniksi: Eguisheim, Hunawihr ja Riquewihr.


title: Kempten

text: Kempten on kaupunki Baijerin osavaltiossa, Saksassa. Se on niin kutsuttu piiritön kaupunki (), eli se ei kuulu mihinkään Saksan piirikuntaan. Kaupunki sijaitsee Allgäun alueella, lounaisessa Baijerissa. Vuoden 2006 lopussa kaupungin asukasluku oli 61 480. Sen pinta-ala on 63,29 neliökilometriä, ja asukastiheys 971 as./km². Kempteniä pidetään yhtenä Saksan vanhimmista kaupungeista.


title: Kempten

text: Antiikin kreikkalainen maantieteilijä Strabon mainitsee noin 50 eaa kelttiläisen asutuksen nimeltä "Kambodunon". Tätä pidetään vanhimpana kirjallisena lähteenä mistään saksalaisesta kaupungista. Mitään arkeologista todistetta kelttiläisen asutuksen tueksi ei ole kuitenkaan löydetty. 15 eaa roomalaisen sotapäällikön Nero Claudius Drusuksen ja hänen veljensä Tiberiuksen johtama joukko valtasi ja tuhosi erään kelttiläisen asutuksen. Myöhemmin asutukselle annettiin nimi "Cambodunum". Asutuksesta rakennettiin klassinen roomalainen kaupunki kylpylöineen, foorumeineen ja temppeleineen. Alun perin puusta rakennettu kaupunki rakennettiin uudelleen kivestä tulipalon tuhottua siitä suuren osan vuonna 69.


title: Kempten

text: Vuonna 233 kaupungin tuhosivat alemannit. Cambodunumin alkuperäinen sijainti tuolloin hylättiin ja siirrettiin strategisesti turvallisempaan paikkaan Burghalde-kukkulalle lähelle Iller-jokea. Vuoden 488 tienoilla viimeiset roomalaisjoukot jättivät alueen ja kaupunki päätyi täysin alemannien käsiin. Vuonna 683 kaupungin tuhosivat frankit. Syynä pidettiin kaupungin antamaa tukea frankkien valtakuntaa vastustavalle kapinalle.


title: Kempten

text: Vuoden 747 tienoilla Sveitsin St. Gallenista saapuneet irlantilaismunkit Magnus ja Theodore asettuivat alueelle evankelisoidakseen sen. Muutamaa vuotta myöhemmin sinne perustettiin luostari. Kaarle Suuren vaimon Hildegardin tuen avulla luostarista tuli yksi huomattavimmista luostareista frankkien valtakunnassa. Vuonna 941 aloitettiin luostarin ja kaupungin jälleenrakentaminen madjaarien ja Augsburgin piispan aiheuttamien hävitysten jäljiltä. Vuonna 1289 kuningas Rudolf I Habsburgilainen myönsi kaupungille valtakunnankaupungin arvon. Napoleonin sotien aikana kaupunki siirtyi Baijerille.


title: Kempten

text: Toisessa maailmansodassa Kemptenissä toimi Dachaun keskitysleirin alaleiri.


title: Agnes

text: Agnes ovat naisen etunimi. Nimi on latinalainen versio kreikan puhtauteen tai siveyteen viittaavasta nimestä "Hagne". Nimi on liitetty myös lampaisiin, koska latinan samankaltainen sana "agnus" merkitsee karitsaa.


title: Agnes

text:
Vuoden 2018 loppuun mennessä Suomessa on Väestörekisterikeskuksen tietojen mukaan ollut 3 388 Agnes-nimen saanutta naista.
Agnesin nimipäivä on 21. tammikuuta, Pyhän Agnesin muistopäivänä.


title: Agnes

text: Puolalais-suomalainen laulaja Agnieszka Pihlava käyttää nimeä Agnes taiteilijanimenään.


title: M/S Wilson Star

text: M/S Wilson Star () on ruotsalaisen Ab Westcon omistukseen rekisteröity ro-ro-rahtialus. Se on rakennettu vuonna 1989 J. J. Sietasin telakalla Hampurissa Saksassa. Kuollutta painoa aluksella on 4 017 tonnia. "Wilson Star" on rekisteröity Maltan lipun alle.


title: M/S Wilson Star

text: Vuonna 1989 alus luovutettiin ahvenanmaalaisen Godby Shipping -ryhmään kuuluvan Minicarriers Ab:n omistukseen, joka rekisteröi aluksen Suomen lipun alle. Kotisatamaksi tuli Ahvenanmaalla sijaitseva Brändö. Tuolloin laivan nimi oli "Mini Star". Tämän jälkeen Transfennica vuokrasi aluksen.


title: M/S Wilson Star

text: 8. helmikuuta 1999 aluksen omistaja allekirjoitti sopimuksen Mini Starin myynnistä. Uuden omistajan, ruotsalaisen Ab Westcon omistukseen alus päätyi 16. kesäkuuta. Syy myyntiin oli merenkulun kiristyvä kilpailu. Myynti päätti myös Transfennican rahtaussopimuksen.


title: M/S Wilson Star

text: Maaliskuussa 2003 alus sai nykyisen "Wilson Star" -nimensä.


title: Exhumed of the Earth

text: Exhumed of the Earth (WIHU 9417) on australialaisen doom metal -yhtye Paramaeciumin ensimmäinen studioalbumi, joka julkaistiin vuonna 1993. "Exhumed of the Earth" kuuluu sekä doom metalin että kristillisen metallimusiikin merkkiteoksiin.


title: Exhumed of the Earth

text: "Exhumed of the Earth" äänitettiin Toybox Studiosissa, Northcoressa, Melbournessa 12. huhtikuuta ja 1. toukokuuta välisenä aikana. Albumin tuotti Paramaecium. Ääniraidat yhdisti Paramaecium ja Mark Tulik, joka vastasi myös studion laitteistosta. Äänityksissä yhtye sovitti muun muassa eeppisen, 17 minuutin "The Unnatural Conception" -kappaleen alkuun taidemusiikin soittimia, joista vastasi kaksi vierailevaa muusikkoa. Rosemary Sutton soitti viulua ja Judy Hellemons huilua. Kitarasäröissä yhtye käytti ainoastaan Marshall-vahvistinta eikä muita tehokeinoja.


title: Exhumed of the Earth

text: Paramaecium julkaisi "Exhumed of the Earthin" itsenäisesti, jonka jälkeen yhtye teki jakelusopimuksen Witchhunt Recordsin kanssa. Myöhemmin yhtye on antanut jakeluoikeuksia useammallekin levy-yhtiölle, mutta "Exhumed of the Earthin" kopioita ei ole nykyisin helppoa löytää. Albumin musiikki on doom metalia, jossa on death metal -vaikutteita. Jälkeen mainittua on kuultavissa Andrew Tompkinsin murinalaulussa, ja esimerkiksi kappaleella "Injudicial". Albumin tyyliä on usein verrattu My Dying Briden vanhaan tuotantoon varsinkin sen vuoksi, että sanoitusten raamatulliset viittaukset on toteutettu aistikkaasti.


title: Exhumed of the Earth

text: "Exhumed of the Earth" sai arvostelijoilta hyvän vastaanoton ja keräsi yhtyeelle ihailijoita eri maista. Albumin musiikki on sen verran arvostettua, että Paramecium julkaisi siitä myöhemmin nuottikirjan.


title: Haute-Saône

text:
Haute-Saône on Ranskan departementti numero 70. Se sijaitsee maan itäosassa, Rhônen sivujoen Saônen varrella. Sen nimi merkitseekin Ylä-Saône. Departementti on pinta-alaltaan 5 360 neliökilometriä ja siellä on noin 230 000 asukasta. Departementin pääkaupunki on Vesoul.
Haute-Saônessa puhutaan ranskan lisäksi arpitaania.


title: Peter Yarrow

text: Peter Yarrow (s. 31. toukokuuta 1938) on yhdysvaltalainen laulaja, lauluntekijä ja tuottaja. Hän on osa folktrio Peter, Paul and Marya ja oli mukana säveltämässä yhtyeen laulua "Lohikäärme Puff" ().


title: Peter Yarrow

text: Yarrowin vanhemmat olivat Ukrainan juutalaisia. Yarrow valmistui vuonna 1959 Cornellin yliopistosta Bachelor of Artsina pääaineenaan psykologia. Hän aloitti laulamisen Mary Traversin kanssa joulukuussa 1960, ja Peter, Paul and Mary syntyi pian tämän jälkeen.


title: Peter Yarrow

text: Yarrow on ollut vuosikymmenten ajan poliittisesti aktiivinen. Hän meni lokakuussa 1969 naimisiin tukemansa presidenttiehdokkan Eugene McCarthyn veljentyttären Mary Beth McCarthyn kanssa. Lokakuussa 1970 Yarrow sai tuomion elokuussa 1969 tapahtuneesta 14-vuotiaan tytön lähentelystä; tuomiosta on koitunut laulajalle haittaa hänen myöhemmällä urallaan, sillä mm. huhtikuulle 2007 kaavailtu esiintyminen Bexley High Schoolissa jouduttiin perumaan opiskelijoiden vanhempien vaatimuksista.


title: Peter Yarrow

text: Myös Yarrowin tytär Bethany on muusikko.


title: Mary Travers

text: Mary Travers (9. marraskuuta 1936 – 16. syyskuuta 2009) oli yhdysvaltalainen laulaja, joka oli 1960-luvulta alkaen yksi Peter, Paul and Mary -folktrion jäsenistä.


title: Mary Travers

text: Travers syntyi Louisvillessä, Kentuckyssa ja valmistui Little Red School Housesta. Hän julkaisi 1970-luvun vuosina myös viisi sooloalbumia.


title: Mary Travers

text: 7. joulukuuta 2004 Mary Travers ilmoitti saavansa hoitoa leukemiaan. Hänelle suoritettiin sittemmin luuytimensiirto. Hän kuoli 16. syyskuuta 2009 kemoterapian aiheuttamiin komplikaatioihin.


title: Noel Stookey

text: Noel Paul Stookey (s. 30. joulukuuta 1937) on yhdysvaltalainen laulaja-lauluntekijä, joka on yksi folktrio Peter, Paul and Maryn jäsenistä. Hän on valmistunut Michigan State Universitysta. Stookeyn tunnetuin sävellys on "The Wedding Song (There Is Love)", jonka hän omisti Peter Yarrowille tämän naimisiinmenon kunniaksi. Hänellä on ollut menestyksekäs sooloura, jolla hän on tehnyt mm. gospelia.


title: Luettelo Lapinlahden Lintujen kappaleista

text: Tämä on luettelo Lapinlahden Lintujen tekemistä kappaleista aakkosjärjestyksessä. Luettelo sisältää myös levyttämättömät kappaleet, jotka on esitetty ainoastaan sketsisarjojen yhteydessä. Luettelossa on kaikkiaan 221 kappaletta.


title: Neal Schon

text: Neal Joseph Schon [ʃɔn] (s. 27. helmikuuta 1954) on yhdysvaltalainen rock-kitaristi.


title: Neal Schon

text: Schon on saksalaista sukua, nimi on alun perin ollut Schön. Isä Matthew oli jazzmuusikko. Poika aloitti kitaransoiton 10-vuotiaana ja pääsi jo 15 vuoden ikäisenä Carlos Santanan yhtyeeseen vuonna 1970. Ensimmäinen Schonin Santanan kitaristina julkaisema albumi on "Santana III" vuodelta 1971.


title: Neal Schon

text: Schon ennätti vaikuttaa myös Santanasta irtautuneessa Aztecassa ennen Journey-yhtyeen perustamista 1973. Hän johtaa kyseistä yhtyettä yhä. Schon on Journey-uransa ohella soittanut muun muassa Bad Englishissa ja Hardlinessa sekä Jan Hammerin, Sammy Hagarin ja Paul Rodgersin kokoonpanoissa.


title: Neal Schon

text: Neal Schonilla on nykyisen neljännen vaimonsa Amberin kanssa viisi lasta: Miles, Elizabeth, Sarah, Aja ja Sophia. Hän on kärsinyt vuosia tinnituksesta.


title: Franco Pellizotti

text: Franco Pellizotti (s. 15. tammikuuta 1978 Latisana) on italialainen maantiepyöräilijä, kilpaili ammattilaisena vuosina 2001−2018. Hän sijoittui vuonna 2009 toiseksi Italian ympäriajossa ja voitti Ranskan ympäriajon mäkikirikilpailun.


title: Franco Pellizotti

text: Pellizotti jäi sivuun vuoden 2010 Italian ympäriajosta, koska hänen senhetkiset veriarvonsa eivät olleet samanlaiset, kuin Kansainvälisen pyöräilyliiton biologisessa passissa olleet. Kansainvälinen pyöräilyliitto asetti hänet kesällä 2010 kahden vuoden kilpailukieltoon ja asia meni urheilun kansainväliseen vetoomustuomioistuimeen, joka piti kilpailukiellon voimassa.


title: Väinö Hämäläinen (Mannerheim-ristin ritari)

text: Väinö Alpiin Hämäläinen (1. maaliskuuta 1920 Kerimäki – 26. lokakuuta 2005) oli suomalainen sotilasmestari ja Mannerheim-ristin ritari. Mannerheim-ristin ritariksi hänet nimitettiin 21. joulukuuta 1944 numerolla 167.


text: Eversti Adolf Ehnroothin tekemässä ja kenraalimajuri Aarne Blickin puoltamassa nimitysesityksessä todetaan muun muassa seuraavaa: "Heti jatkosodan alussa 1941 tunnettiin II/JR 7:n jääkärijoukkueen korpraali V. Hämäläinen reippaana ja pelkäämättömänä konepistoolimiehenä."


text: Sama nimitysehdotus jatkaa: " Tyrjän taistelun loppuvaiheissa 2. elokuuta 1941 illalla II/JR 7:n jääkärijoukkue sai tehtävän kiertää Iilampi ja hyökätä korsuihin ja bunkkereihin pesiytyneen vihollisen selkään. Näissä taisteluissa korpraali Hämäläinen haavoittui."


text: Asemasotavaiheen aikana alikersantiksi ylennetty Hämäläinen osallistui muun muassa niin sanotun Ojasen bunkkerin tuhoamiseen, joka oli piikki kenraali Aarne Blickin lihassa. Hän varmisti varsinaisen tuhoamisosaston oikeaa sivustaan tuhoten samalla ryhmineen noin 30 vihollista ja samalla varmistaen noin tunnin ajan tuhoamisosaston vetäytymisen.


text: Kannaksen suurhyökkäyksen aikana kesällä 1944 alikersantti V. Hämäläinen osallistui puolustustaiteluihin muun muassa Siiranmäessä ja Äyräpään ja Vuosalmen alueella tehden muun muassa vastahyökkäyksiä selustaan murtautuneita vastustajia ja hyökkäysvaunuja (rynnäkkötykkejä) vastaan. Kersantiksi ylennetty Hämäläinen sai sodan lopulla johdettavakseen jääkärijoukkueen.


title: Tradenomiopiskelijaliitto

text: Tradenomiopiskelijaliitto TROL ry on vuonna 2002 perustettu suomalaisten tradenomi- ja BBA-opiskelijoiden edunvalvontajärjestö, jonka jäseneksi voivat liittyä kaikki tradenomi- tai BBA-tutkintoa opiskelevat. Liitossa on yli 13 000 jäsentä, jotka ovat järjestäytyneet useisiin paikallisiin tradenomiopiskelijayhdistyksiin ympäri Suomen. TROL on yksi Akavan opiskelijavaltuuskunta AOVAn suurimmista jäsenjärjestöistä.


title: Tradenomiopiskelijaliitto

text: Tradenomiopiskelijat perustivat liiton vuonna 2002. Toiminnan historia juontaa juurensa vuoteen 1996, jolloin perustettiin Liiketalouden ammattikorkeakouluopiskelijayhdistys. Tradenomin tutkintonimikkeen myötä yhdistys muutti nimensä Tradenomiopiskelijoiden liitoksi. Myöhemmin yhdistyksen toiminta sulautui osaksi Tradenomiliiton opiskelijatoimintaa, jolloin syntyi Tradenomiliiton opiskelijavaltuuskunta. Vuoden 2002 aikana opiskelijavaltuuskunnassa heräsi ajatus oman opiskelijaliiton toiminnan käynnistämisestä uudelleen, minkä seurauksena aloitettiin TROL:n toiminta.


title: Tradenomiopiskelijaliitto

text: TROL:n toiminta tähtää tradenomiopiskelijoiden ammatilliseen edunvalvontaan ja ammatti-identiteetin kasvattamiseen. Jäsentensä työelävalmiuksien parantamiseen keskitytään välittämällä tradenomiopiskelijoille tietoa tradenomien sijoittumisesta työelämään ja tekemällä työelämän pelisäännöt tutuiksi jo opiskeluaikana. TROL:n kautta tradenomiopiskelijat voivat tuoda esille ajankohtaisia kysymyksiä ja ongelmia opiskelijakentältä: muun muassa opiskeluajan koulutuspoliittiset kysymykset, ura- ja rekrytointiasiat sekä työharjoitteluasiat. TROL:n tehtävä on tuoda opiskelijanäkökulmaa Tradenomiliiton päätöksentekoon.


title: Tradenomiopiskelijaliitto

text: TROL:n toiminnasta vastaa liittohallitus, johon valitaan edustajat vuosittain liittokokouksessa jäsenyhdistyksistä. Liiton toiminnanjohtajana toimii Tradenomiliiton opiskelija- ja nuorisoasiamies.


title: Tradenomiopiskelijaliitto

text: Liitto tekee koulutuspoliittista vaikuttamistyötä yhdessä Tradenomiliiton kanssa. Keskeisiä asioita ovat koulutuksen laatu, tutkinnon maanlaajuinen tasalaatuisuus ja oikea koulutusmäärä.


title: Tradenomiopiskelijaliitto

text: Tradenomiopiskelijakulttuuria alkoi syntyä paikallisesti vuodesta 1996 alkaen, jolloin tradenomin tutkintonimike julkaistiin. Tradenomiopiskelijakulttuurin näkyvimpänä osana ovat erilaiset tradenomiopiskelijoita valtakunnallisesti yhdistävät tapahtumat, kuten tradenomiopiskelijoiden valtakunnallinen juhlatapahtuma Tradenologia, joka järjestettiin ensimmäistä kertaa vuonna 2003. TROL järjestää myös vuosittain perinteikkään tradenomiopiskelijoiden hiihtolomamatkan Slovakiaan. Paikallisella tasolla tradenomiopiskelijakulttuuri näkyy TROL:n jäsenyhdistysten järjestäminä tapahtumina.


title: Tradenomiopiskelijaliitto

text: Tradenomi-identiteetin kohottaminen on tärkeä osa TROL:n toimintaa. Identiteetti syntyy erilaisen yhteisen toiminnan ja tapahtumien kautta ja tekemällä aktiivisesti työtä tradenomitutkinnon tunnettuuden lisäämiseksi työmarkkinoilla. TROL järjestää aktiivisille toimijoilleen erilaista koulutusta järjestötoimintaan ja työelämään liittyen.


title: Tradenomiopiskelijaliitto

text: Tradenomiopiskelijaliitto voi perustaa vuosittain toimintansa tueksi erilaisia jaostoja. Jaostojen tehtävänä on auttaa suunnittelemaan ja kehittämään liiton toiminnan eri osa-alueita kuten viestintää, koulutuspolitiikkaa sekä kulttuuri- ja perinnetoimintaa.


title: Tradenomiopiskelijaliitto

text: Lähde


title: Črni Kalin maasilta

text: Črni Kalin maasilta on Slovenian pisin ja korkein maasilta. Se on osa A1-moottoritietä ja kulkee yli Ospin laakson, lähellä Gabrovican kylää, noin 20 kilometriä itään Koperista. Silta on kokonaispituudeltaan 1056 metriä. Sen rakennustyöt käynnistettiin vuonna 2001 ja se avattiin liikenteelle 23. syyskuuta vuonna 2004.


title: Galmudug

text: Galmudug on tunnustettu valtion osa Somalian keskiosassa. Se rajoittuu pohjoisessa Puntmaahan, lännessä Etiopiaan ja etelässä sekä idässä muuhun Somaliaan, joka tällä hetkellä on YK:n tunnustaman väliaikaishallituksen käsissä. Nimi on yhdistelmä sanoista Galguduud ja Mudug. Galmug on pääosin Mudugin lääni, mutta myös pieni osa Galgaduudistakin kuuluu siihen.


title: Galmudug

text: Toisin kuin Somalimaa, Galmudug ei Puntmaan tavoin pyri hakemaan tunnustusta itsenäisyydelleen kansakuntana. Se pyrkii liittymään yhdistyneeseen Somaliaan omana tasavaltanaan tulevaisuudessa.


title: Juurikorven rautatieasema

text: Juurikorpi (, ratakm 224+898) on rautatieliikennepaikka Kotkan radan varrella Kotkan kaupungin Juurikorven kylässä. Asemarakennus on puurakenteinen. Henkilöliikenteen junat eivät enää pysähdy ja kaikki laiturit on purettu. Asemalla on kaikkiaan kolme raidetta, kaikki sähköistettyjä. Ennen asemalla oli enemmänkin sivuraiteita.


title: Juurikorven rautatieasema

text: Juurikorven aseman eteläpuolelta erkanee vuonna 1984 rakennettu Juurikorpi–Hamina-rata Kotkaan menevästä radasta.


title: Juurikorven rautatieasema

text: Asemarakennuksen pihalla sijaitsee vuonna 1984 pystytetty Kymin Patteriston muistomerkki.


title: Agneta

text: Agneta on naisen etunimi, ruotsalainen muunnos kansainvälisemmästä nimestä Agnesista. Suomessa nimi esiintyy myös muodossa "Agneetta".


title: Agneta

text: Agnes puolestaan on latinalaisversio kreikan puhtauteen tai siveyteen viittaavasta nimestä Hagne. Nimi on liitetty myös lampaisiin, koska latinan samankaltainen sana "agnus" merkitsee karitsaa.


title: Agneta

text: Vuoden 2018 loppuun mennessä Suomessa on rekisteröity 2 377 Agneta-nimen saanutta naista. Samana aikana Agneetta on annettu nimeksi hieman alle 60 naiselle.


title: Jim Wynorski

text: Jim Wynorski (s. 14. elokuuta 1950 Glen Cove, New York, Yhdysvallat) on yhdysvaltalainen elokuvakäsikirjoittaja, -ohjaaja ja -tuottaja, joka on tehnyt B- ja eksploitaatio-elokuvia 1980-luvulta alkaen.


title: Jim Wynorski

text: Aiemmin mainoksia työstänyt Wynorski aloitti elokuvauransa halpaelokuvatuottaja Roger Cormanin tallissa. Hänen ensimmäinen saavutuksensa elokuva-alalla oli käsikirjoituksen laatiminen Cormanin tuottamaan elokuvaan Forbidden World (1982).


title: Jim Wynorski

text: Wynorskin ensimmäinen ohjaustyö oli vuonna 1983 valmistunut The Lost Empire, jossa näytteli muun muassa povipommi Raven De La Croix. Tämän jälkeen Wynorski on ohjannut yli 60 täyspitkää elokuvaa.


title: Jim Wynorski

text: Työskennellessään alalla hän on käyttänyt muun muassa salanimiä "Jay Andrews", "Arch Stanton", "H. R. Blueberry" ja "Noble Henry".


title: Jevgeni Petrov

text: Jevgeni Vladimirovitš Petrov (, s. 25. toukokuuta 1978 Ufa, Neuvostoliitto) on venäläinen maantiepyöräilijä, joka ajaa UCI World Tour -tasolla kilpailevassa Tinkoff-tallissa.


title: Jevgeni Petrov

text: Ennen ammattilaisuraansa Petrov saavutti pronssia alle 23-vuotiaiden maantieaika-ajon MM-kilpailussa vuonna 1999. Seuraavana vuonna hän voitti ikäluokan maailmanmestaruuden sekä maantie- että aika-ajossa.


title: Jimi Matala

text: Jimi Matala (alkuperäiseltä nimeltä "Earthworm Jim") on yhdysvaltalainen 23-osainen piirrossarja, joka valmistui vuosina 1995–1996. Sarja perustuu Earthworm Jim -videopeleistä tutuksi tulleeseen hahmoon ja hänen ystävänsä Pete Penikan ("Peter Puppy") seikkailuihin.


title: Jimi Matala

text: Suomessa sarjaa esitti televisiokanava Nelonen vuonna 1998 suomenkielisellä tekstityksellä. Jimi Matalan äänenä on muun muassa "Simpsonit"-piirrossarjan Homer Simpsonin äänenä tunnetuksi tullut Dan Castellaneta.


title: Yläsommee

text: Yläsommee eli Sverdlovo () on maaseututaajama Johanneksen kaupunkikunnassa Viipurin piirissä Leningradin alueella, Viipurin kaupungin eteläpuolella.


title: Yläsommee

text: Yläsommee kuuluu Suomen Neuvostoliitolle sodan jälkeen luovuttamiin alueisiin. Suomelle kuuluessaan Yläsommeen kylä sijaitsi Viipurin maalaiskunnan eteläosassa. Se rajoittui etelässä Johanneksen kuntaan ja idässä Kuolemajärven kuntaan. Maalaiskunnan alueella sen naapurikyliä olivat Alasommee, Rikkola, Järvelä ja Korpela–Autio.


title: Yläsommee

text: Vuonna 1937 Yläsommeen kylässä oli 748 asukasta. Yläsommeen kylään kuului virallisesti myös Porlampi (nyk. Sveklovitšnoje), joka omine kyläkeskustoineen ja kouluineen, katsottiin usein kuitenkin omaksi kyläkseen. Yläsommeen koulupiiriin kuului myös pieni Järvelän kylä, jossa oli vuonna 1937 vain kolme asukasta. Yläsommeen kyläkeskustan ja Porlammin lisäksi kylän alueella erotettavissa vielä Myllymäen kylänosa.


title: Yläsommee

text: Yläsommeella oli Samolan osuuskaupan myymälä sekä Hottisen ja Virolaisen yksityiskaupat. Lisäksi Porlammissa oli myös Samolan osuuskaupan myymälä ja Pesosen yksityiskauppa.


title: Yläsommee

text: Vuonna 1937 Yläsommee–Porlammin alueella oli 2 899 ha metsää, 1 526 ha peltoa ja 125 ha niittyä. Yläsommee olikin Viipurin maalaiskunnan peltorikkain kylä. Karjataloutta edisti Yläsommeen tarkastusyhdistys. Yläsommeella toimi myös maidonmyyntiosuuskunta, joka myi maitonsa Valiolle Viipuriin.


title: Yläsommee

text: Yhdistystoimintaa edustivat Yläsommeen ja Porlammin nuorisoseurat, joilla kummallakin oli oma talo sekä Yläsommeen marttayhdistys (per. 1932) ja Porlammin marttakerho (per. 1934). Yläsommeen nuorisoseurantalo oli rakennettu vuonna 1911 ja laajennettu 1927. Porlammin nuorisoseurantalo oli puolestaan rakennettu vuonna 1925.


title: Yläsommee

text: Yläsommeen koulupiiriin kuului suurin osa Yläsommeen kylää, pieni Järvelän kylä sekä Korpela–Aution kylästä Korpelan kartanon alue. Vuonna 1939 Yläsommeen koulussa oli kolme opettajaa ja 69 oppilasta.


title: Yläsommee

text: Yläsommeen länsiosa eli Porlammin alue muodosti oman koulupiirin, johon kuului myös pääosa Savolaisen kylää. Porlammin koulussa oli kolme opettajaa ja 52 oppilasta.


title: Yläsommee

text: Talvisodan loppuvaiheessa neuvostojoukot valtasivat Yläsommeen alueen. Kylän asukkaat oli evakuoitu jo sodan alkuvaiheessa Keski-Suomeen. Moskovan rauhassa Yläsommee luovutettiin Neuvostoliitolle ja yläsommeelaisista tuli kodittomia. Jatkosodassa Suomi valtasi luovutetut alueet takaisin. Takaisinvaltauksen yhteydessä suuri joukko neuvostosotilaita ja sotilaskalustoa jäi mottiin Porlammin aleelle. Takaisinvaltauksen jälkeen yläsommeelaiset pääsivät palaamaan koteihinsa ja aloittamaan jälleenrakennuksen. Uusi evakuointi oli kuitenkin edessä vuonna 1944 ja alue luovutettiin uudelleen.


title: Yläsommee

text: Neuvostoliitossa Yläsommee tuli kuulumaan Nuoraan kyläneuvostoalueeseen.


title: Malaxkallan

text: Malaxkallan on saari Merenkurkun saaristossa. Se on osa Maalahden kuntaa ja sijaitsee noin kuuden kilometrin päässä Bergön saaresta luoteeseen. Saaren pituus lounas–koillinensuunnassa on noin 240 metriä ja luode–kaakkosuunnassa noin 400 metriä. Malaxkallan on kokonaisuudessaan suojeltu (Natura 2000).


title: Malaxkallan

text: Saarella on kalastajamökkejä sekä suojasatama.


title: Mario Melchiot

text: Mario Melchiot (s. 4. marraskuuta 1976 Amsterdam, Alankomaat) on alankomaalainen jalkapalloilija, joka edustaa Englannin valioliigassa pelaavaa Wigania. 187 senttimetriä pitkä Melchiot pelaa puolustuksessa, joko oikealla laidalla tai keskellä.


title: Mario Melchiot

text: Amsterdamin Ajaxin junioriakatemiasta huipulle noussut Melchiot edusti Ajaxin ykkösjoukkuetta kolmen kauden ajan voittaen seurassa Alankomaiden mestaruuden vuonna 1998 ja KNVB-cupin vuosina 1998 ja 1999. Kesällä 1999 hän siirtyi lontoolaisen Chelsean riveihin bosman-säännön turvin. Chelseassa hänen suurimmaksi saavutuksekseen jäi FA Cupin voitto vuodelta 2000.


title: Mario Melchiot

text: Heinäkuussa 2004 Melchiot solmi kaksivuotisen sopimuksen Birminghamin kanssa. Keväällä 2006 seura kuitenkin putosi valioliigasta, ja hän siirtyi Ranskaan, Rennesiin, yhden vuoden sopimuksella. Melchiot kuului joukkueen runkopelaajiin, mutta sopimuksen päätyttyä hän siirtyi takaisin Englantiin; 15. kesäkuuta 2007 Wigan tiedotti hankkineensa Melchiotin ilmaisella siirrolla. Vain noin kuukautta myöhemmin, 24. heinäkuuta, hänet nostettiin joukkueen kapteeniksi Arjan de Zeeuwin siirryttyä Coventryyn.


title: Mario Melchiot

text: Alankomaiden maajoukkueessa Melchiot debytoi 11. lokakuuta 2000 Portugalia vastaan pelatussa MM-karsintaottelussa. Yhteensä hän on pelannut 17 A-maaottelua.


title: Gaius (nimi)

text: Gaius ja sen muunnelma Caius ovat nykyisen Italian alueelta periytyviä kansainvälisiä miehen etunimiä. Antiikin Roomassa ne olivat yleisiä miehen praenomeneja eli nimiä, joita sai antaa vain Rooman kansalaisille. Nimet ovat peräisin etruskeilta, esiroomalaiselta kansalta, mutta niiden merkitystä ei tunneta.


title: Gaius (nimi)

text: Vuoden 2012 loppuun mennessä Suomessa on rekisteröity noin 40 Gaius-nimistä miestä ja noin 130 Caiusta. Suomessa yleisin muoto on suomalaistettu Kaius, jolla kantajia on ollut noin 380.


title: Leijona Viina

text: Leijona Viina on suomalainen Altian valmistama viina. Vahvuudeltaan se on 32-tilavuusprosenttista.


title: Leijona Viina

text: Vuonna 2018 Leijona Viina oli litramäärältään Alkon myydyin tuotemerkki.


title: Kaipola (Viipurin mlk)

text: Kaipola oli kylä Viipurin maalaiskunnassa Suomen Neuvostoliitolle luovuttamalla alueella. Nykyisin kylän alue kuuluu Venäjälle, mutta on asumaton. Kaipolan kylä sijaitsi Viipurin maalaiskunnan pohjoisosassa Antrean vastaisella rajalla. Kaipolan naapurikyliä olivat Viipurin maalaiskunnan alueella Kilpeenjoki ja Ihantala sekä Antrean puolella Kavantsaari. Kaipola kuului Ihantalan seurakuntaan.


title: Kaipola (Viipurin mlk)

text: Kaipolassa oli 233 asukasta vuonna 1937. Kaipolan läpi kulki kantatie 61, jonka varteen kylän keskusta oli muodostunut. Vuonna 1937 Kaipolassa oli 962 ha metsää, 265 ha peltoa ja 5 ha niittyä. Kaipolan kylä muodosti oman kansakoulupiirinsä. Vuonna 1939 koulussa oli kaksi opettajaa ja 41 oppilasta.


title: Kaipola (Viipurin mlk)

text: Neuvostoliitto ei valloittanut Kaipolan aluetta talvisodan aikana, mutta Moskovan rauhassa alue oli luovutettava. Kaipolan väestö oli evakuoitu muualle Suomeen jo sodan alkuvaiheessa. Jatkosodassa Suomi valtasi luovutetut alueet takaisin. Takaisinvaltauksen jälkeen kaipolalaiset pääsivät palaamaan koteihinsa ja aloittamaan jälleenrakennuksen. Uusi evakuointi oli kuitenkin edessä vuonna 1944 ja alue luovutettiin uudelleen.


title: Kaipola (Viipurin mlk)

text: Neuvostoliitossa Kaipolan tuli kuulumaan Kavantsaaren kyläneuvostoalueeseen. Venäjän kunnallishallintouudistuksessa alue tuli osaksi Antrean kunnallishallintoaluetta.


title: Irmeli Mäkelä

text:
Hellä Muisto Irmeli Mäkelä (nyk. Liikanen; s. 18. lokakuuta 1942 Kotka) on suomalainen laulaja. Hän aloitti iskelmälaulajana, ja hänen suurin menestyksensä ajoittuu 1950-luvun loppuun ja 1960-luvun alkuun. Hän voitti Eurovision laulukilpailun Suomen-karsinnan vuonna 1963 Börje Sundgrenin säveltämällä ja sanoittamalla kappaleella "Muistojeni laulu", mutta Yleisradio valitsi Suomen edustajaksi Englantiin Laila Halmeen.
Mäkelän tunnetuimmat levytykset ovat Erik Lindströmin "Liian vähän aikaa" (1959) ja "Virran viemää" (1959). Mäkelä on ollut mukana elokuvassa Iskelmäketju (1959), jossa hän laulaa kappaleet "Toinen oikealta" ja "Kultainen ruusu".


title: Irmeli Mäkelä

text: Iskelmälaulajan uransa jälkeen Mäkelä on keskittynyt klassiseen musiikkiin. Hän on esiintynyt mm. ooppera- sekä passio- ja oratoriosolistina. Hänen äänialansa on mezzosopraano.


title: Hot Butter

text: Hot Butter oli yhdysvaltalainen popyhtye, joka vaikutti 1970-luvulla. Se tuli kuuluisaksi syntetisaattori- ja instrumentaalimusiikista. Yhtyeen tunnetuin esittämä kappale on Gershon Kingsleyn "Popcorn", joka oli suuri hitti myös Suomessa vuonna 1972.


title: Foday Sankoh

text: Foday Saybana Sankoh (17. lokakuuta 1936 Masang Mayoso, Tonkolilin piirikunta, Brittiläinen Sierra Leone – 29. heinäkuuta 2003 Freetown, Sierra Leone) oli vallankumousrintama Revolutionary United Frontin johtaja kymmenvuotisen Sierra Leonen sisällissodan aikana. Sankoh kuului syntyperältään temnejen ja lokojen etnisiin ryhmiin.


title: Foday Sankoh

text: Sankoh oli entinen Sierra Leonen armeijan korpraali ja hän sai sissisotakoulutusta Libyassa. Hänen vuonna 1991 aloittamassaan sisällissodassa Sierra Leonessa kuoli 50 000–200 000 ihmistä. Sankoh vangittiin vuonna 2000 ja hän sai 17 syytettä erilaisista sotarikoksista. Hän kuitenkin kuoli sairauskohtaukseen ennen oikeudenkäyntiä.


title: Jim Varney

text: James Albert ”Jim” Varney, Jr. (15. kesäkuuta 1949 – 10. helmikuuta 2000) oli yhdysvaltalainen näyttelijä ja koomikko. Varney tunnetaan parhaiten Ernest-sarjan elokuvista, joissa hän esittää Ernest P. Worrellia, uskomattoman tyhmää, mutta hyvätahtoista junttia. Hän toimi myös Slinkyn äänenä elokuvissa "Toy Story – leluelämää" ja "Toy Story 2".


title: Jim Varney

text: Varney oli perheensä neljäs lapsi ja ainoa poika. Hän innostui teatterista jo nuorena ja voitti monia palkintoja draamakilpailuissa Lafayetten lukiossa. Hän meni 15-vuotiaana Murrayn yliopistoon, jossa hän esitti Charles Dickensin joulutarinan Ebenezer Scroogea paikallisessa teatterissa. Jo 17-vuotiaana Varney alkoi esiintyä yöklubeissa ja kahviloissa.


title: Jim Varney

text: Varney esiintyi ensimmäisen kerran Ernestinä vuonna 1980, jossa hän kierteli Yhdysvaltojen marketteja kaupaten maitoa, jotta voisi edistää sen tuotantoa. Myöhemmin Ernest esiintyi myös New Orleansin televisiossa mainossarjassa, jossa puhuttiin maakaasuista.


title: Jim Varney

text: Varney esitti myös kahta muuta henkilöa, kersantti Glorya ja Auntie Neldaa. Kersantti Glory on humoristinen poratyöntekijä, kuka pitä palopuheita edistääkseen jälleen maidon tuotantoa. Auntie Nelda esiintyi myös lukuisissa mainoksissa, ennen kuin Varney pääsi esiintymään elokuviin "Dr. Otto and the Riddle of the Gloom Beam", "Ernest Saves Christmas", ja "Ernest Goes to Jail".


title: Jim Varney

text: Myöhemmin Ernest P. Worrelista tuli niin suosittu, että hän pääsi esiintymään televisiosarjassa "Hey, Vern, It's Ernest!".


title: Jim Varney

text: Varney esiintyi toistuvana vierailijana televisiosarjassa "Fernwood 2 Night". Myöhemmin hän antoi äänensä Slinky-koiralle elokuvissa "Toy Story" ja "Toy Story 2" sekä "Cookie" Farnsworthille elokuvaan "Atlantis – Kadonnut kaupunki". Lisäksi hän oli vierailevana ääninäyttelijänä "Simpsoneiden" 9. tuotantokaudella jaksossa "Työni on huvini", Rexin äänenä sarjassa "Wilder Napalm", prinssi Carlos Charmainen äänenä sarjassa "Roseanne". Varney näytteli myös vihollista elokuvassa "3 Ninjas: Hign Noon at Mega Mountain". Lisäksi hänet voidaan nähdä Hank Williams, Jr.:n musiikkivideossa "All My Rowdy Friends are Coming Over Tonight." Varneylla oli myös pääosarooli elokuvissa "Juntit Beverly Hillssissä" ja "Snowboard Academy" sekä pieni sivuosarooli elokuvassa "100 Proof".


title: Jim Varney

text: Varney oli kahdesti naimisissa, joista molemmat päätyivät eroon. Lisäksi hän oli tunnettu rockfani, joka piti Chuck Berrystä, Little Richardista, ja Smile Islandista. Lisäksi Varney esiintyi Ernestinä sairaaloissa viihdyttäen sairaita lapsia.


title: Jim Varney

text: Koko elämänsä raskaasti tupakoineella Varneylla todettiin keuhkosyöpä, minkä seurauksena hän kuoli 20. helmikuuta vuonna 2000 Nashvillessä. Hänet on haudattu Lexingtonin hautausmaalle.


title: Saarinen

text: Saarinen on suomenkielinen sukunimi. Se on enimmäkseen nuorehko länsisuomalainen nimi, joka osassa tapauksista on otettu ruotsinkielisen nimen tilalle, osassa perustuu siihen, että talon tai torpan nimestä on -nen-johdinta käyttämällä johdettu sukunimi henkilöille, joiden talon tai torpan nimi on sisältänyt sanan "saari".


title: Owens-Illinois

text: Owens-Illinois Inc. on yhdysvaltalainen pörssiyhtiö (NYSE: OI), jonka toimialaan kuuluu lasi- ja muovipakkausten valmistaminen. Maailman lasipakkauksista noin puolet on Owens-Illinoisin, sen tytäryhtiöiden tai lisenssinhaltijoiden valmistamia. Yhtiöllä on noin 28 000 työntekijää 22 eri maassa ja sen pääkonttori sijaitsee Perrysburgissa, Ohiossa. Yhtiön liikevaihto oli 7,5 miljardia dollaria vuonna 2006, jolla se kuuluu Fortune 500 -luetteloon.


title: Owens-Illinois

text: Yhtiö perustettiin nimellä Owens Bottle Company vuonna 1903 ja se muutti nimensä muotoon Owens-Illinois Glass Company vuonna 1929. Vuodesta 1965 lähtien nimi on ollut Owens-Illinois, Inc. Owens-Illinois kuului Dow Jones Industrial Average -indeksiin 1. kesäkuuta 1959–12. maaliskuuta 1987.


title: Owens-Illinois

text: Suomessa Owens-Illinois -konserniin kuului vuosina 1995-2009 Kotkassa sijainnut lasipakkausten valmistaja Karhulan Lasi Oy. Tehdas suljettiin vuodenvaihteessa 2009-2010 lasipullojen tuotannossa olevan ylikapasiteetin vuoksi.


title: Quakenbrück

text: Quakenbrück on kaupunki Ala-Saksin osavaltiossa, Saksassa. Se sijaitsee Hasejoen varrella ja kuuluu Osnabrückin piirikuntaan. Vuoden 2015 lopussa kaupungin asukasluku oli 12 845. Pinta-alaltaan se on 17,95 neliökilometrin suuruinen, ja asukastiheys kaupungissa on 715 as./km². Quakenbrück oli aikoinaan Hansaliiton jäsen. Kaupungin nähtävyyksiin lukeutuu muun muassa Marktplatzin ympäristö kirkkoineen ja raatihuoneineen sekä Stadtmuseum Quakenbrück. Kaupungilla on ystävyyskaupunkitoimintaa Ranskan Alençonin, Yhdysvaltain Conwayn, Puolan Dobre Miaston ja Saksan Wesenbergin kanssa.


title: Tulcea (piirikunta)

text: Tulcea on piirikunta Romanian Dobrudžassa. Piirikunnan pääkaupunki on Tulcea. Sen pinta-ala on 8 499 km² ja siellä on noin 208 242 asukasta (vuonna 2014).


title: Tulcea (piirikunta)

text: Piirikunnan pinta-ala on yhteensä 8 499 km². Pinta-alasta kolmasosa on Tonavan suistoa. Suistoalue kuuluu Unescon maailmanperintöluetteloon ja siitä on tehty Unescon biosfäärialue.


title: Tulcea (piirikunta)

text: Tulcean piirikunta rajautuu idässä Mustaanmereen, lännessä Brăilan piirikuntaan, luoteessa Galaţin piirikuntaan, etelässä Constanţan piirikuntaan ja pohjoisessa Ukrainan Odessan alueeseen. Vuoden 2011 väestönlaskennan mukaan piirikunnassa oli 201 462 asukasta ja sen väestötiheys oli 23,7 asukasta neliökilometrillä.


title: Tulcea (piirikunta)

text: Piirikunnan asukkaista romanialaisia on 89,13 prosenttia, venäläisiä ja lipovaneja 5,41 prosenttia, romaneja 1,87 prosenttia, turkkilaisia ja tataareja 0,93 prosenttia sekä kreikkalaisia 0,65 prosenttia.


title: Ma'ale Adumim

text: Ma'ale Adumim on juutalaissiirtokunta Israelin vuoden 1967 jälkeen miehittämällä Länsirannalla Jerusalemin itäpuolella. Siirtokunta perustettiin vuonna 1975 ja vuoden 2016 lopussa sen asukasluku oli 37 670. Kansainvälisesti Israelin miehittämille alueilleen perustamia siirtokuntia pidetään laittomina.


title: Ma'ale Adumim

text: Adumimmin rinne mainitaan Vanhan testamentin Joosuan kirjassa kohdassa 15:7, jossa kuvaillaan Juudan ja Benjaminin heimon raja-aluetta. Nykyisen siirtokunnan alueella sijaitsee Bysantin valtakunnan aikana rakennettu Martyriuksen luostari.


title: Ma'ale Adumim

text: Israel valtasi Länsirannan Jordanialta kuuden päivän sodan aikana vuonna 1967. Maassa syntyi sodan jälkeen siirtokuntaliike, jonka jäsenet pyrkivät asettumaan miehitetyille alueille. Vuonna 1975 Ma'ale Adumimiin asettui 23 juutalaista siirtolaisperhettä ja se tunnustettiin valtion taholta omana paikallisneuvostonaan vuonna 1979. Siirtokunta oli osa Jerusalemia ympäröivien siirtokuntien kehää, joiden tarkoituksena oli vahvistaa Israelin otetta Itä-Jerusalemista. Siirtokunta kasvoi nopeasti ja vuonna 1991 siitä tehtiin Juudean ja Samarian hallintoalueen ensimmäinen kaupunki. Clintonin rauhansuunnitelman mukaan Ma'ale Adumimin oli tarkoitus jäädä Israelille.


title: Ma'ale Adumim

text: Israelissa Ma'ale Adumimin säilyminen Israelin käsissä on pidetty välttämättömänä. Israelissa on ollut esillä myös niin sanottu E-1. -suunnitelma, jonka mukaan Ma'ale Adumim yhdistettäisiin Jerusalemiin asuintalorakennuttamisella. Hanke on kuitenkin kohdannut huomattavaa kansainvälistä vastustusta. Tämä eristäisi muun Palestiinan Jerusalemista, jonka itäosaa palestiinalaiset ovat vaatineet maansa pääkaupungiksi. Kansainvälisesti Israelin miehittämille alueille rakentamia siirtokuntia pidetään laittomina.


title: Ma'ale Adumim

text: Ma'ale Adumimin asukasluku vuoden 2016 lopussa oli 37 670. Siirtokunnan asukkaista noin 20 % on uskonnollisia juutalaisia. Noin 15 % on siirtolaisia Yhdysvalloista ja toiset 15 % entisen Neuvostoliiton alueelta.


title: Paula Haapakoski

text: Paula Maria Haapakoski (s. 3. helmikuuta 1977 Kajaani) on suomalainen suunnistaja, kaksinkertainen viestin maailmanmestari.


title: Paula Haapakoski

text: Lappeenrannassa asuva Haapakoski työskentelee luokanopettajana. Hänen valmentajansa on Tuija Tammelin. Haapakoski ilmoitti marraskuussa 2007 jättävänsä maajoukkueen valmennusryhmän, mutta jatkaa suunnistusuraansa edelleen.


title: Winchester (kivääri)

text: Winchester on yleisnimitys yhdysvaltalaisen "Winchester Repeating Arms Companyn" valmistamille kivääreille, ja sillä useimmin tarkoitetaan vuosina 1866–2006 valmistettuja putkimakasiinisia vipulukkokiväärimalleja. Yhtiön muista kiväärimalleista tunnetuin on vuosina 1936–2006 valmistettu Model 70 -pulttilukkokivääri.


title: Winchester (kivääri)

text: Vuonna 1860 perustettu "New Haven Arms Company" muutti nimensä vuonna 1866 perustajansa Oliver Fisher Winchesterin (30. marraskuuta 1810 – 11. joulukuuta 1880) mukaan "Winchester Repeating Arms Companyksi". Yhtiö jatkoi aiemman "Henry"-kiväärin valmistusta parannettuna "Winchester Model 1866" -"reperteri"kiväärinä.


title: Winchester (kivääri)

text: Model 1866 sai seuraajikseen 1873-, 1876-, 1886-, 1892-, 1894- ja 1895-mallit.


title: Winchester (kivääri)

text: Ne olivat yleisesti käytössä Yhdysvalloissa 1800-luvun loppupuolella ja Winchester hallitsi Yhdysvaltain kiväärimarkkinoita vuosikymmenien ajan tuomalla tarjolle jatkuvasti parannettuja malleja. Winchester-kivääreistä käytetään usein nimitystä "the gun that won the West" () johtuen niiden suunnattomasta suosiosta kyseisenä aikana ja myös myöhemmästä yleisyydestä lännenelokuvissa.


title: Winchester (kivääri)

text: Model 1866 on ensimmäinen Winchester-tuotenimellä valmistettu kivääri. Aiempaan Henry-kivääriin perustuvan ’66-mallin runko oli tehty ”asemetalliksi” () kutsutusta pronssiseoksesta. Sen messinginvärin vuoksi kivääri sai lisänimen ”Yellow Boy” ().


title: Winchester (kivääri)

text: .44 Henry -kaliiperista reunasytytteistä patruunaa käyttävää kivääriä valmistettiin vuosina 1866–1898 lähes 160 000 kappaletta. Sitä valmistettiin 20″ piipulla varustettuna karbiinina, 24 tuuman piipulla varustettuna kiväärinä ja 27 tuuman piipulla varustettuna muskettina. Ensimmäisessä tuotantomallissa runko oli samanlevyinen koko mitaltaan, mutta 2., 3. ja 4. mallissa rungon etuosa on leveämpi paksumman etutukin vuoksi.


title: Winchester (kivääri)

text: Suurin parannus Henry-kivääriin nähden oli Nelson Kingin patentoima latausportti rungon oikeassa kyljessä ja ampujan kättä kuumalta piipulta suojaava etutukki. Henry-kivääriä ladattaessa putkimakasiinin jousi painettiin kokoon makasiiniputken alapuolella sijaitsevalla vivulla ja patruunat pudoteltiin suojaputkessa olevasta aukosta makasiiniin. Tämän vuoksi Henry-kiväärissä ei ollut etutukkia ja pöly, hiekka ja muu roska pääsi latausvivun urasta makasiiniin.


title: Winchester (kivääri)

text:
Model 1873 oli tuotannossa vuoteen 1919 ja sitä valmistettiin noin 720 000 kappaletta.
Kiväärin runko tehtiin raudasta vuoteen 1884 asti, jolloin siirryttiin teräsrunkoon. Kiväärin standardikaliiperi oli .44 WCF ("Winchester central fire", keskisytytteinen patruuna) (.44-40), vuonna 1879 valmistukseen tuli .38 WCF (.38-40), 1882 .32 WCF (.32-20), ja vuonna 1884 .22 long, erikoistilauksesta myös .22 extra long. Model 1873 oli saatavilla 20 tuuman piipulla varustettuna karbiinina, 24 tuuman piipulla varustettuna kiväärinä ja 30 tuuman piipulla varustettuna muskettina.


title: Winchester (kivääri)

text: Aseen etuna oli sen pesittäminen samoille kaliipereille, joille muun muassa Colt, Remington ja Smith & Wesson valmistivat revolvereita, joten aseen ostaja pystyi halutessaan käyttämään sekä kiväärissään että revolverissaan samoja patruunoita. Tämän vuoksi Winchester ’73:t eivät toisaalta olleet erityisen tehokkaita tai pitkälle kantavia kivääreitä, vaan paremminkin pistoolikarbiineita.


title: Winchester (kivääri)

text: Yhdysvaltain satavuotisjuhlavuonna markkinoille tullut, siitä "Centennial Rifle" -lisänimen saanut Model 1876 oli edeltäjiään vahvarakenteisempi ja pesitetty .45-75 W.C.F., .45-60 W.C.F., .40-60 W.C.F. ja .50-95 Express -kiväärikaliipereille. Asetta valmistettiin vuosien 1876 ja 1898 välillä 63 871 kappaletta.


title: Winchester (kivääri)

text: Model ’76 oli saatavilla 22 tuuman piipulla varustettuna karbiinina ja suurriistakiväärinä, 28 tuuman piipulla varustettuna kiväärinä ja 32 tuuman piipulla varustettuna muskettina.


title: Winchester (kivääri)

text: Tunnetuimpia Model 1876:n käyttäjiä olivat Kanadan ratsupoliisi ja Yhdysvaltain presidentti Theodore Roosevelt.


title: Winchester (kivääri)

text: Model 1886 oli ensimmäinen John Moses Browningin Winchesterille suunnittelemista vipulukkokivääreistä. Sitä valmistettiin .45-70 Government, .45-90 W.C.F., .40-82 W.C.F., .40-65 W.C.F., .38-56 W.C.F., .50-110 Express, .38-70 W.C.F., .40-70 W.C.F., .50-100-450 Express ja .33 W.C.F. -kiväärikaliipereissa karbiini-, kivääri- ja muskettimalleina. Asetta valmistettiin vuosien 1886 - 1935 välillä lähes 160 000 kappaletta.


title: Tero Föhr

text: Tero Föhr (s. 1. elokuuta 1980) on suomalainen suunnistaja, MM-mitalisti, joka kuuluu suunnistuksen maailman kärkeen. Vehkalahden Veikkoja edustavaa Föhriä valmentaa Simo Martomaa. Vuonna 2006 hän ankkuroi Vehkalahden Veikot Jukolan Viestin voittoon ja on siten viimeisin Jukolan Viestin voiton ankkuroinut suomalainen suunnistaja.


title: Tero Föhr

text: World Games


title: Lapin liitto

text: Lapin liitto on alueellinen poliittisesti ohjattu kuntien muodostama maakunnan kehittäjä ja edunvalvoja. Liitto johtaa kansallista ja EU:n rakennerahastoihin liittyvää kehittämisohjelmatyötä. Lapin liitto vastaa maakuntakaavoituksesta ja toimii maakunnan kansainvälisessä yhteistyössä. Lapin liitossa sijaitsee myös aluepelastuslaitos, joka vastaa maakunnan alueellisesta pelastustoimesta.


title: Lapin liitto

text: Vuoden 2014 lopussa liitolla oli 54 työntekijää.


title: Chicago Sun-Times

text: Chicago Sun-Times on yhdysvaltalainen sanomalehti, jota julkaistaan Chicagossa. Lehti on perustettu vuonna 1948 ja se ilmestyy päivittäin. Lehden päivittäinen levikki on 368 062 kappaletta ja sunnuntainumeron levikki 324 074.


title: Chicago Sun-Times

text: Toinen Chicagossa ilmestyvä sanomalehti on "Chicago Tribune".


title: Helen Gallagher

text: Helen Gallagher (s. 19. heinäkuuta 1926) on yhdysvaltalainen näyttelijä.


title: Helen Gallagher

text: New Yorkissa vuonna 1926 syntyneellä Gallagherilla on englantilaisia, irlantilaisia ja ranskalaisia sukujuuria. Hänet tunnettiin vuosikymmenien ajan Broadway-esiintyjänä. Hänellä oli rooleja muiden muassa musikaaleissa "Make a Wish", "Hazel Flagg", "Portofino", "High Button Shoes", "Sweet Charity" ja "Cry For Us All". Hänelle on myönnetty Tony-palkinnot roolista musikaalissa "Pal Joey" vuonna 1952 sekä musikaalissa "No, No, Nanette" 1971.


title: Helen Gallagher

text: Vuonna 1977 Gallagher esiintyi elokuvassa "Roseland". Hänellä oli lisäksi merkittävä televisiorooli sarjassa "Ryan's Hope" vuosina 1975–1989. Hän voitti Maeve Ryanin osallaan Emmy-palkinnot vuosina 1976, 1977 ja 1988.


title: Helen Gallagher

text: Gallagherilla on ollut vähäisempiä televisiorooleja "Ryan's Hopen" jo päätyttyä. Hän oli naimisissa Frank Wisen kanssa, mutta erosi jo 1958.


title: LiveZone

text: LiveZone on ruotsalainen musiikkitallenteiden julkaisija. Yhtiön julkaisuihin kuuluvat esimerkiksi musiikkivideot ja -DVD:t. Yhtiö toimii yhteistyössä muun muassa Pan Visionin EMA Telstarin kanssa.


title: Sundancen elokuvajuhlat

text: Sundancen elokuvajuhlat () on elokuvajuhla, joka järjestetään vuosittain Park Cityn kaupungissa Utahissa, Yhdysvalloissa. Tapahtuma luetaan merkittävyydeltään samaan joukkoon Cannesin, Venetsian, Berliinin ja Toronton elokuvajuhlien kanssa.


title: Sundancen elokuvajuhlat

text: Elokuvajuhlat järjestettiin ensimmäisen kerran syyskuussa 1978 Salt Lake Cityssä, tuolloin nimellä Utah/US Film Festival. Sydney Pollackin puolittain vitsinä esittämän ehdotuksen perusteella vuoden 1980 tapahtumaa päätettiin lykätä tammikuulle 1981 ja järjestää se Park Cityn talviurheilukaupungissa useampien kävijöiden houkuttelemiseksi.


title: Sundancen elokuvajuhlat

text: Vuonna 1985 elokuvajuhlien järjestäjätahoksi tuli Sundance Institute, mutta tapahtuman nimi vaihtui Sundancen elokuvajuhliksi vasta vuonna 1991. Robert Redfordin perustama Sundance Institute ja siten myös elokuvajuhlat saivat nimensä Sundance Kidiltä, jota Redford esitti vuoden 1969 elokuvassa "Butch ja Kid – auringonlaskun ratsastajat".


title: Rasmus (satuhahmo)

text: Rasmus on päähenkilö Astrid Lindgrenin kahdessa satukirjassa. Rasmus on pieni 9-vuotias poika. Hänellä ei ole vanhempia ja hän asuu lastenkodissa. Hän haluaisi saada kodin, mutta kukaan ei halua suoratukkaista poikaa. Rasmus karkaa ja lähtee kulkurin matkaan. Kulkuri on palaamassa kotiinsa ja Rasmus saa tietää saavansa vanhemmat, mutta haluaakin jäädä mieluummin kulkurin seuraan, josta vaimoineen tuleekin sitten Rasmukselle vanhemmat.


title: Rasmus (satuhahmo)

text: Kirjan "Rasmus, Pontus ja Höpö" Rasmukselle ja kirjan "Rasmus ja kulkuri" Rasmukselle yhteistä on vain se, että Eskil Delenius näytteli molempia hahmoja 1950-luvun elokuvissa.


title: Rasmus (satuhahmo)

text: Rasmuksesta on tehty myös kolme elokuvaa.


Kansainväliset tietotekniikkaolympialaiset (, "IOI") ovat alle 20-vuotiaille ei-korkeakouluopiskelijoille tarkoitetut tietotekniikkakilpailut. Ne järjestetään vuosittain yleensä elokuun puolivälissä, ja kustakin maasta niihin osallistuu nelihenkinen joukkue. Kullakin joukkueella on myös joukkueenjohtaja ja apulaisjohtaja, jotka kääntävät kilpailutehtävät joukkueen omalle kielelle. Kilpailun tehtävissä pitää yleensä ohjelmoida jonkinlainen algoritmi tiettyyn ongelmaan.


Kansainväliset tietotekniikkaolympialaiset saivat alkunsa vuonna 1987, kun Bulgarian delegaatti Blagovest Sendov laati ehdotuksen UNESCO:n 24. yleiskonferenssia varten. Ensimmäinen IOI järjestettiin Bulgariassa vuonna 1989.


title: Kansainväliset tietotekniikkaolympialaiset

text: Koko tapahtuma on noin viikon mittainen ja sisältää paljon muutakin kuin pelkän kilpailun. Ensimmäisenä päivänä on lyhyt harjoituskilpailu, jota seuraa avajaisseremonia. Toinen ja neljäs päivä ovat varsinaisia kilpailupäiviä, kumpanakin on viisituntinen kisarupeama. Kolmantena ja viidentenä päivänä on yleensä järjestettyä ohjelmaa kuten kaupunkikierros tai paikallisiin nähtävyyksiin tutustumista. Kuudentena päivänä pidetään palkintojenjakotilaisuus ja julistetaan kilpailu päättyneeksi.


text: Kumpanakin kilpailupäivänä on viisi tuntia aikaa ja kolme tehtävää. Yhteensä kolmen tai neljän tehtävän ratkaiseminen virheettömästi riittää hyvin todennäköisesti hopeamitalin saavuttamiseen. Kullakin kilpailijalla on käytössään kirjoitusvälineet sekä tietokone, jossa on rajallinen määrä perusohjelmia kuten muutama erilainen tekstieditori ja C-, C++- ja Pascal-kääntäjät sekä näiden kielten standardikirjastojen dokumentaatiot. Internetin ja omien tiedonsiirtovälineiden käyttö on sekä kielletty että estetty. Kilpailussa sallitut kielet ovat jo mainitut C, C++ ja Pascal.


text: Normaalisti tehtävänä on kehittää algoritmi annetun ongelman ratkaisemiseksi, ja tällöin vastaukseksi lähetetään tehdyn ohjelman lähdekoodi. Toisessa tehtävätyypissä ohjelman pitää kommunikoida toisen ohjelman kanssa, esimerkiksi pelata jotakin peliä. Tehtävien arvostelussa ajetaan ohjelma usealla eri testitapauksella ja tarkistetaan, onko tuotettu vastaus oikea. Pisteitä saa siis myös ratkaisulla, joka toimii vain osittain. Kolmannessa tehtävätyypissä vastaukseksi lähetetään vain saatu lopputulos, ja nämä tehtävät on siis teoriassa mahdollista tehdä myös ohjelmoimatta, vaikkapa laskea paperilla. Näiden tehtävien arvostelu voi tapahtua useammalla tavalla. Jos tehtävänä on esimerkiksi pakata annettu data mahdollisimman tehokkaasti niin, että sen voi purkaa tietyllä algoritmilla, voidaan pisteitä jakaa tuotetun tiedoston koon mukaan tai vaikkapa suhteessa parhaaseen lähetettyyn ratkaisuun. Kukin tehtävä on 100 pisteen arvoinen, koko kilpailun maksimipistemäärä on 600.


text: Paras 1/12 osa kilpailijoista saa kultamitalin, seuraava 2/12 osa saa hopeamitalin, ja seuraava 3/12 osa saa pronssimitalin. Usein mitalien yhteydessä jaetaan järjestäjästä riippuen muutakin palkintomateriaalia, esimerkiksi USB-tikkuja tai ohjelmistopaketteja. Lisäksi kokonaiskilpailun kolmelle parhaalle on yleensä luvassa vielä omat erikoispalkintonsa.


text: Suomen joukkueen alkukarsintana toimii kansallinen Datatähti-kilpailu. Datatähden perusteella valitaan valmennusryhmä, ja keväällä pidettävän valmennusleirin lopussa valitaan kuuden hengen joukkue BOI-kisoihin. Näiden tulosten perusteella valitaan neljä edustajaa IOI:hin.


text: Suomalaiset ovat saavuttaneet yhteensä 59 mitalisijaa IOI:ssa. Oheinen taulukko listaa suomalaiset mitalistit (K = kultamitali, H = hopeamitali ja P = pronssimitali).


title: Jarkko Huovila

text: Jarkko Huovila (s. 15. marraskuuta 1975) on suomalainen suunnistaja, viestin maailmanmestari ja moninkertainen arvokisamitalisti. Tampereen Pyrintöä edustanutta Huovilaa valmentaa Juha Liukkonen. Hän on voittanut kaksi kertaa (2000, 2003) Jukolan viestin norjalaisen Halden SK:n riveissä. Kauden 2012 alussa Huovila siityi Kalevan Rastiin. Kolmas Jukolan voitto tuli 2012 Vantaalla käydyssä kilpailussa. Nykyisin Huovila edustaa Tampereen Pyrintöä.


title: Goregrind

text: Goregrind, (toiselta nimeltään grindgore), on grindcoren alalaji, joka muistuttaa musiikkityylejä kuten death metal, thrash metal, ja crust punk. Pääasialliset ominaisuudet, jotka musiikillisesti erottavat goregrindin ja grindcoren voidaan supistaa kahteen asiaan:


title: Goregrind

text: Goregrindin aloittajaksi voidaan sanoa Carcassia (1985 - 1995). Tyyli on silti muuttunut alkuperäisestä Carcassin luomasta vaikutelmasta, mikä oli thrash metal ja hardcore punk -vaikutteista. Tämä oli suosittua 1980-luvun underground-skenessä. Carcass käytti säröä, lääketieteellisiä aiheita ja käytti kaiken yhteydessä "raakoja" aiheita, joka on osa yhtyeen alkuperäistä tyyliä, jota on myös käytetty hardcore and grindcore -skeneissä. Esimerkki sanoituksista on alhaalla (laulusta "Crepitating Bowel Erosion" albumilta Symphonies of Sickness):


title: Goregrind

text: Yhtyeen muut sanoitukset olivat tavallisia, joihin sekoitettiin lääketieteellisyyttä ja kehon ominaisuuksien häiriöitä. Sittemmin heidän tyylinsä muuttui, jossa he keskittyivät enemmän heavy metaliin fuusioituna muilla tyylilajeilla.


title: Anni-Maija Fincke

text: Anni-Maija Fincke (s. 21. joulukuuta 1984) on suomalainen maajoukkuesuunnistaja. Hän on voittanut viestissä kaksi maailmanmestaruutta. Tampereella asuvaa, Tampereen Pyrintöä edustavaa Finckeä valmentaa Juha Taini.


title: Juovatoka

text: Juovatoka ("Ilyodon whitei") on äärimmäisen uhanalainen kalalaji. Se elää vain Meksikossa makeassa vedessä. Juovatoan vartalo on hopeanharmaa ja sen kyljessä kulkee musta juova. Se kasvaa noin kuusi senttimetriä pitkäksi.


title: When Incubus Attacks Volume 1

text: When Incubus Attacks Volume 1 on amerikkalaisen rock-yhtyeen Incubusin EP, joka julkaistiin 22. elokuuta 2000. EP:n nimi on parodia FOXin televisio-ohjelmasta When Animals Attack!ista.


title: When Incubus Attacks Volume 1

text: Kappaleet EP:lle äänitettiin vuosien 1999 ja 2000 albumin "Make Yourself" maailmankiertueella, lisäksi kappale "Crowded Elevator" nauhoitettiin "Make Yourselfin" äänityksien aikaan. "Crowded Elevator" oli ennemmin julkaistu albumin "Make Yourself" Japanin versiossa ja Euroopan "Pardon Me" singlellä.


title: When Incubus Attacks Volume 1

text:
Yhdysvaltojen versio EP:stä oli rajoitettu 100 000 kopioon, mutta Kanadan versio on edelleen saatavilla.
Albumi


title: Jerzy Kosinski

text: Jerzy Kosinski, alun perin Kosiński (18. kesäkuuta 1933 – 3. toukokuuta 1991) oli puolalaissyntyinen, vuodesta 1957 Yhdysvalloissa asunut kirjailija.


title: Jerzy Kosinski

text: Kosiński syntyi Łódźissa juutalaiseen, mutta holokaustin aikana katolisena esiintyneeseen sukuun. Hän valmistui Łódźin yliopistosta saaden oppiarvon pääaineinaan historia ja valtio-oppi. Yhdysvaltoihin muutettuaan hän valmistui vielä Columbian yliopistosta ja sai Guggenheim-stipendin.


title: Jerzy Kosinski

text: Yhdysvaltain kansalaisuuden vuonna 1965 saanut Kosinski oli vuosina 1962–1968 naimisissa Mary Haiward Weirin kanssa. Puolison kuoltua aivokasvaimeen Kosinski meni uusiin naimisiin Katherina von Fraunhoferin kanssa. Kosinskin novellikokoelma "Askelia" (1968) voitti vuonna 1969 Kansallisen kirjapalkinnon. Sen suomensi Pentti Saarikoski.


title: Jerzy Kosinski

text: Kosinskin muita merkkiteoksia ovat toisen maailmansodan ajalle sijoittuva "Kirjava lintu" (1965) ja "Flipperi" (1982) sekä myös Oscar-palkituksi elokuvaksi tehty "Mukana kuvassa" (1971). Hän sai myös parhaan käsikirjoituksen BAFTA-palkinnon "Tervetuloa, Mr. Chance!" (engl. "Being There") elokuvaversiosta vuonna 1981.


title: Jerzy Kosinski

text: Vuonna 1982 The Village Voice -lehden tutkivat toimittajat väittivät saaneensa selville monia arkaluontoisia seikkoja Kosinskin elämästä ja tuotannosta: hänen teoksensa olivat nimettömän työryhmän tulosta, läpimurtoteos "Kirjava lintu" on käännetty puolan kielestä, "Mukana kuvassa" plagiaatti 1930-luvun puolalaisteoksesta jne. Runoilija George Reavey väitti kirjoittaneensa "Kirjavan linnun" tilauksesta. Syytöksiä ja salaliittoteorioita eivät lieventäneet Kosinskin taipumukset omaelämäkerrallisen faktan ja fiktion sekoittamiseen sekä teoksissaan että lausunnoissaan. Kosinski ei antanut syytöksille kunnollisia selityksiä vaan pikemminkin vältteli niitä loppuelämänsä ajan.


title: Jerzy Kosinski

text: Kirjailija teki itsemurhan 57-vuotiaana.


title: Enjoy Incubus

text: Enjoy Incubus on amerikkalaisen rock-yhtyeen Incubusin EP, joka julkaistiin 7. tammikuuta 1997. Julkaisijana toimi Sony, joten se oli yhtyeen ensimmäinen suuresta levy-yhtiöstä julkaistu julkaisu. Se sisältää uudelleen nauhoitettuja versioita yhtyeen edelliseltä albumilta "Fungus Amongusilta", ja myös kaksi ennen julkaisematonta kappaletta, "Version" ja "Azwethinkweiz".


title: Servette FC

text: Servette FC on sveitsiläinen jalkapalloseura Genevestä. Se on perustettu vuonna 1890. Seura pelaa Sveitsin toiseksi korkeimmalla sarjatasolla eli Challenge Liigassa. Kaudella 2006–2007 joukkue sijoittui sarjassa seitsemänneksi. Seuran kotikenttänä toimii Stade de Genève, jonne mahtuu noin 32 000 katsojaa. Servette on voittanut Sveitsin mestaruuden yhteensä 17 kertaa ja Sveitsin Cupin seitsemästi.


title: Imatran kaupunginosat

text: Tässä artikkelissa kerrotaan Imatran kaupunginosista.


title: Imatran kaupunginosat

text: Imatralla sanotaan olevan kolme keskustaa: Imatrankoski, Mansikkala ja Vuoksenniska, mutta myös Rajapatsaalla on merkittävä palvelukeskittymä. Näistä Imatrankoski, Mansikkala ja Rajapatsas sijaitsevat lähellä toisiaan, mutta Imatrankosken ja Mansikkalan voidaan katsoa muodostavan yhdessä Imatran laajemman keskustan. Imatrankoski on kuitenkin Imatran virallinen (ydin)keskusta.


title: Imatran kaupunginosat

text: Imatrankosken kaupunginosa sijoittuu nimensä mukaisesti Imatrankosken äärelle. Imatrankoskella on Valtionhotellin ympäristössä puistomaisia alueita, joihin kuuluva Kruununpuisto on suomen vanhin luonnonpuisto. Kesällä järjestetty Imatra Big Band festival -tapahtuman keskeiset paikat sijaitsivat Imatrankoskella. Imatrankosken kävelykadun varrelle ovat keskittyneet paikkakunnan keskeisimmät liiketilat sekä tori. Alueella on myös kerrostaloasutusta.


title: Imatran kaupunginosat

text: Jos imatralaiset sanovat menevänsä "kulmille" he tarkoittavat Imatrankoskea. "Kulmien" tarkka sijainti ei ole kuitenkaan täysin ongelmatonta määritellä, sillä varsinkin paljasjalkaiset imatrankoskelaiset mieltävät alueen huomattavasti suppeammaksi kuin mitä siitä laajimmillaan kuulee käytettävän. Sanonta tulee Lappeentien kulmassa sijainneesta Skutnabbin kaupasta, josta on syntynyt Napinkulma-nimitys. "Kulmien" ydinaluetta on nykyinen Koskenpartaan kävelykatu.


title: Imatran kaupunginosat

text: Mansikkalassa sijaitsevat kaupungintalo, terveyskeskus, sosiaalitoimisto, TE-toimisto, poliisilaitos, pääkirjasto, Kulttuuritalo Virta, urheilutalo ja uimahalli sekä rautatieasema. Rautatieasema on osa Matkakeskusta, jonka kautta kulkee myös linja-autoliikenne. Mansikkalassa sijaitsevat myös suuret marketit sekä kauppakeskus Mansikkapaikka. Alueen asutus koostuu kerrostaloista ja Mansikkalan katukuvalle antavatkin hallitsevan kuvan 80-luvun alussa valmistuneet korkeat 14-kerroksiset tornitalot. Tornitaloaluetta kutsutaan Imatran Manhattaniksi.


title: Imatran kaupunginosat

text: Mansikkalan koulun tiloissa järjestetään sekä perusopetuksen että Imatran yhteislukion opetusta. Mansikkalassa on myös Etelä-Karjalan ammattiopiston Imatran toimipisteiden tiloja.


title: Imatran kaupunginosat

text: Vuoksenniska sijaitsee Vuoksen itäpuolella, ja sinne on Imatrankoskelta matkaa noin kahdeksan kilometriä. Myös Vuoksenniskalla on tiivis liikekeskittymä sekä tori. Imatran ainoa elokuvateatteri, Bio Vuoksi, sijaitsee Vuoksenniskalla. Alueella on myös yksi kaupunginkirjaston toimipisteistä, Vuoksenniskan kirjasto.


title: Imatran kaupunginosat

text: Oppilaitoksista Vuoksenniskalla toimii Vuoksenniskan koulu, joka järjestää perusopetusta. Alueella aiemmin toiminut Vuoksenniskan yhteiskoulun lukio lakkautettiin 31.7.2013 ja sen toiminta yhdistettiin Imatran yhteislukioon. Vuoksenniskan keskustan alueella on kerrostaloasutusta, jonka ympärille on muodostunut rivi- ja pientaloasutusta.


title: Imatran kaupunginosat

text: Rajapatsas sijaitsee Vuoksen itäpuolella, ja sinne on Imatrankoskelta matkaa noin 1,5 kilometriä. Rajapatsaalla on mm. päivittäistavarakauppa, kioski, pankkiautomaatti, parturi-kampaamo, pizzeria, polttoaineasema, jossa myös Lounasravintola sekä erikoisliikkeitä esim. luontaistuotekauppa. Rajapatsaalla sijaitsee myös yksi kaupunginkirjaston toimipisteistä, Patsaan kirjasto. Rajapatsaalla on kerros-ja rivitaloja sekä omakotitaloja.


title: Imatran kaupunginosat

text: Alueen lähellä sijaitsi kolme koulua; lopetettu Savikannan peruskoulu (luokat 1-6), Kosken koulu (luokat 7-9) sekä Itä-Suomen suomalais-venäläinen koulu (luokat 1-9). Lisäksi esiopetusta antavat Päiväkoti Savikukko ja Itä-Suomen koulun esikoulu. Lisäksi Rajapatsaalla on Rajapatsaan päiväkoti, joka tarjoaa päivähoitoa 2-5 vuotiaille lapsille.


title: Imatran kaupunginosat

text: Karhukallio ja Karhumäki sijaitsevat vierekkäin ja ovat molemmat pientalovaltaisia alueita. Karhukalliosta ja Karhumäeltä on Imatran keskustaan noin 4,5 kilometriä.


title: Imatran kaupunginosat

text: Korvenkanta on pieni, omakotitalovaltainen alue Imatran ja Lappeenrannan rajan läheisyydessä. Korvenkannasta on Imatran keskustaan noin 3,5 kilometriä.


title: Imatran kaupunginosat

text: Liisanpuisto


title: Imatran kaupunginosat

text: Meltola jossa sijaitsee Meltolan päiväkoti, esikoulu sekä ala-aste (luokat 1–6). Meltolasta on Imatran keskustaan noin 3 kilometrin matka.


title: Imatran kaupunginosat

text: Mustalampi on omakotitalovaltainen alue Niskalammen läheisyydessä. Alueella on rintamamiestalo-tyyppistä asutusta. Mustalammelta on Imatran keskustaan noin 6 kilometrin matka.


title: Imatran kaupunginosat

text: Niskalampi (tai Niskakoski) on asuinalue lähellä Saimaan rantaa. Alueella on runsaasti 1900-luvun alkupuolella rakennettuja teollisuustyöväen asuntoja, jotka on remontoitu asuntomessujen yhteydessä 1980-luvulla. Alue muodostaa valtakunnallisesti merkittävän rakennetun ympäristön. Niskalammelta on Imatran keskustaan noin 6,5 kilometriä.


title: Imatran kaupunginosat

text: Onnela on pienehkö omakotitalovaltainen alue Imatrankosken ja Meltolan välissä. Onnelasta on Imatran keskustaan noin 1,5 kilometriä.


title: Imatran kaupunginosat

text: Perä-Meltola on harvaan asuttu maalaiskylä Meltolan ja Lappeenrannan rajan välissä. Perä-Meltolasta on Imatran keskustaan noin 3,5 kilometrin matka.


title: Imatran kaupunginosat

text: Pässiniemi on Imatrankosken ja Mansikkalan välissä sijaitseva pientaloalue. Pässiniemestä on Imatran keskustaan alle 1 kilometrin matka.


title: Imatran kaupunginosat

text: Saareksiinmäki sijaitsee noin 2,5 kilometrin päässä Imatran keskustasta.


title: Imatran kaupunginosat

text: Suo on omaleimainen pientaloalue, joka on syntynyt Tainionkosken teollisuustyöläisten rakentaessa omakotitaloja lähialueelle. Sieltä on Imatran keskustaan noin 5 kilometrin matka.


title: Imatran kaupunginosat

text: Tainionkoski sijaitsee noin 4,5 kilometrin päässä Imatran keskustasta.


title: Imatran kaupunginosat

text: Itä-Siitola sijaitsee aivan Vuoksen rannassa. Alueella on omakotitaloja ja rivitaloja. Alue tunnetaan korkealla mäellä sijaitsevasta Siitolan kartanosta. Itä-Siitolasta on Imatran keskustaan noin 3,5 kilometrin matka.


title: Imatran kaupunginosat

text: Jakola sijaitsee Venäjän rajan tuntumassa. Alueella on etupäässä vanhaa omakotitaloasutusta. Jakolasta Imatran keskustaan on noin 4,5 kilometriä.


title: Imatran kaupunginosat

text: Kaukopää sijaitsee lähellä Vuoksenniskaa. Yksi Stora Enson paperitehtaista on Kaukopäässä. Kaukopään alueella on kerrostalo-, omakotitalo- ja rivitaloasutusta. Alueella on Enso-Gutzeitin rakennuttamia työväenasuntoja. Kaukopäästä Imatran keskustaan on noin 11 kilometriä.


title: Imatran kaupunginosat

text: Kymälahti on pieni omakotitaloalue Immalanjärven läheisyydessä. Alueella sijaitsee Kukkurilan vanhusten hoiva- ja asumisyksikkö, jonka yhteydessä toimii myös dementiakoti Sinikello. Kymälahdesta Imatran keskustaan on noin 10 kilometriä.


title: Imatran kaupunginosat

text: Lakasenpelto sijaitsee Vuoksenniskan lähellä ja on omakotitalovaltainen alue. Alueella on paljon ns. rintamamiestaloja. Alue kuuluu Virasojan kaupunginosaan. Alueelta on Imatran keskustaan noin 7,5 kilometriä.


title: Imatran kaupunginosat

text: Linnankoski on pienehkö, omakotitalovaltainen alue Mehiläismäen ja Itä-Siitolan vieressä. Linnankoski on saanut nimensä Vuoksessa aikanaan sijainneesta koskesta, jossa oli voimalaitos 1900-luvun alkupuolella. Linnankosken voimalaitoksen jäänteet ovat edelleen joen pohjassa. Linnankoskelta Imatran keskustaan on noin 3 kilometriä.


title: Imatran kaupunginosat

text: Mehiläismäki on pieni omakotitaloalue Itä-Siitolan, Linnankosken ja Sotkulammen läheisyydessä. Mehiläismäeltä Imatran keskustaan on 3 kilometrin matka.


title: Imatran kaupunginosat

text: Neitsytniemi historiallinen alue Vuoksen ja Virasjoen välissä. Alueella sijaitsee Neitsytniemen kartano. Neitsytniemestä Imatran keskustaan on 5,5 kilometrin matka.


title: Imatran kaupunginosat

text: Pelkola on pieni omakotivaltainen alue Jakolan ja Venäjän rajan välissä. Pelkolassa sijaitsee Pelkolan kansainvälinen rajanylityspaikka, joka on Suomen itärajan 3. suurin. Pelkolasta Imatran keskustaan on noin 5,5 kilometriä.


title: Imatran kaupunginosat

text: Rajapatsaalla on kerros-, omakoti- ja rivitaloja. Yksi kaupunginkirjaston sivukirjastoista, Patsaan kirjasto, sijaitsee Rajapatsaalla. Rajapatsaan alueella on muitakin peruspalveluita, mm. päivittäistavarakauppa ja joitakin erikoisliikkeitä. Rajapatsaalta Imatran keskustaan on 1,5 kilometrin matka.


title: Imatran kaupunginosat

text: Rautionkylä Rautionkylää on sanottu Imatran huvilakaupunginosaksi. Alueella sijaitsee perusopetusta antava Kaukopään koulu. Raution palveluihin kuuluvat mm. päivittäistavarakauppa, päiväkoti ja yleinen uimaranta Immalanjärven rannalla. Alueelta on Imatran keskustaan noin 11 kilometriä. Vuonna 2013 ilmestyi kaupunginosayhdistyksen julkaisema 318-sivuinen historiikki "Rämpsälä mielessäin: historiaa ja ajankuvia Rautionkylästä".


title: Imatran kaupunginosat

text: Savikanta sijaitsee Rajapatsaan tuntumassa. Alue on pientalovaltaista ja siellä sijaitsi perusopetusta antava lopetettu Savikannan alakoulu sekä päiväkoti Savikukko. Savikannasta on Imatran keskustaan noin 2 kilometriä.


title: Imatran kaupunginosat

text: Sienimäki sijaitsee Mansikkalan ja Vuoksenniskan välissä. Alueella on pääasiassa 1960–1970-luvuilla rakennettuja kerros-, omakoti- ja rivitaloja mutta myös uudempia asuintaloja Vuoksen rannassa. Alueella on päiväkoti, päivittäistavarakauppa ja kahvila-baari. Sienimäeltä on noin 5 kilometrin matka Imatran keskustaan.


title: Imatran kaupunginosat

text: Sotkulampi on omakoti- ja rivitalovaltainen asuinalue Vintterin ja Itä-Siitolan alueiden välissä. Nimensä alue lienee saanut alueella aikaisemmin sijainneesta samannimisestä lammesta, joka on nykyisin hävinnyt. Sotkulammelta on noin 4,5 kilometriä Imatran keskustaan.


title: Imatran kaupunginosat

text: Teppanala sijaitsee noin 2 kilometrin päässä Imatran keskustasta. Teppanalassa on enimmäkseen omakotitaloja, mutta myös kerros-ja rivitaloja alueella on. Teppanalan kaupunginosa muodostuu entisestä Teppanalan kylästä. Alueen länsilaitamalla sijaitsee Ovako Imatran terästehdas, joka näkyy myös monissa kadunnimissä. Alueella sijaisee kolme, etupäässä venäläisturisteille suunnattua myymälää (neliömäärältään n. 2500-4000).


title: Imatran kaupunginosat

text: Vintteri on omakotitaloalue Sotkulammen vieressä. Katujen nimet ovat talviaiheisia (esimerkiksi Pakkaskatu ja Kinoskuja). Matkaa Imatran keskustaan on noin 5 kilometriä.


title: Imatran kaupunginosat

text: Virasoja on rivi- ja omakotitalovaltaista aluetta, joka sijaitsee Vuoksenniskan läheisyydessä. Virasojan koulussa toimivat perusopetuksen luokat 1–6. sekä päiväkodin esiopetusryhmä. Imatran tavara-asema on Virasojalla, ja alueella onkin runsaasti rautateihin liittyviä kadunnimiä (esimerkiksi Kiskotie ja Asemakatu). Virasojalta Imatran keskustaan on noin 7 kilometrin matka.


title: Michał Sędziwój

text: Michał Sędziwój (, 1566–1636) oli puolalainen alkemisti, lääkäri ja filosofi. Hän kehitti useita erilaisia tapoja tehdä ja puhdistaa happoja sekä metalleja. Hän havaitsi muun muassa sen, että ilma ei koostu yhdestä ainoasta alkuaineesta ja sen, että ilma sisältää ainetta, jonka ansiosta eläminen on mahdollista. Aine tunnetaan nykyään happena. Sędziwójin kirjoitukset olivat laajasti tunnettuja, ja hänen teoksiaan luki muun muassa Isaac Newton.


title: Michał Sędziwój

text: Sędziwójin syntymäpaikasta ei ole täyttä varmuutta, mutta todennäköisimmin hän syntyi Skorskossa tai Lukawicassa, Puolassa. Hänen synnyinpäivästään tai vuodesta ei ole myöskään täyttä varmuutta. Vaihtoehtoina ovat vuosi 1556 tai 1566, joista jälkimmäistä pidetään yleisesti hyväksyttynä. Hänen vanhempansa Jacob Sedizimir ja Catherine Pelsz Rogowska olivat molemmat aatelissukuisia. He omistivat pienen kartanon Nowy Saczissa, Krakovassa.


title: Michał Sędziwój

text: Sędziwój kävi koulua Wienissä sekä Leipzigissä. Viitteitä toisen asteen koulutuksesta ei ole, mutta hänen uskotaan opiskelleen krakovalaisen munkkiluostarin koulussa. Vuonna 1590 hän aloitti yliopisto-opinnot Leipzigissä. Vuoden Leipzigissä opiskelun jälkeen hän vaihtoi Wienin yliopistoon. Kandidaatin tutkinnon suorittamisesta ei ole löydetty viitteitä.


title: Michał Sędziwój

text: Vuonna 1593 Sędziwój sai paikan Pyhän saksalais-roomalaisen keisarikunnan keisarin Rudolf II:n kuriirina Prahassa. Vuonna 1594 Sędziwój avioitui varakkaan lesken Veronica Stieberin kanssa. 1590-luvun loppua kohti hänen vaikutusvaltansa hoveissa kasvoi merkittävästi. Samalla Sędziwójin taloudellinen tila kohentui niin, että hän osti itselleen Fumbergin kartanon englantilaisen alkemistin Edward Kelleyn leskeltä. Hänen omistuksessaan oli lisäksi kaksi muuta kartanoa Lukawicissa ja Lhotassa. Vuonna 1598 hänet nimitettiin valtakunnanneuvokseksi ja hän ansaitsi niin paljon rahaa, että hänestä tuli pian Böömin merkittävin maanomistaja.


title: Michał Sędziwój

text: Sędziwój vangittiin rikkaan kauppias Koralekin huijaamisesta vuonna 1599. Hänen päästyään vapaaksi puolalainen Mikołaj Wolski esitteli hänet Puolan kuningas Sigismund III:lle, jonka hovissa hän palveli sihteerinä. Kuitenkin vuonna 1602 hän palasi takaisin Prahaan, jossa hänet nimitettiin jälleen valtakunnanneuvokseksi.


title: Michał Sędziwój

text: Vuonna 1605 Sędziwój siirtyi Württembergin herttua Fredrich I:n hoviin. Tuolloin hän oli diplomaattisissa tehtävissä tarkoituksenaan saada Alexander Seton vapautettua vankilasta.


title: Clyde McPhatter

text: Clyde McPhatter (15. marraskuuta 1932 – 13. kesäkuuta 1972) oli merkittävimpiä varhaisia rhythm and blues -laulajia. Hän oli afroamerikkalainen baptisti ja syntyi Durhamissa, Pohjois-Carolinassa.


title: Clyde McPhatter

text: McPhatter aloitti ammattiuransa Billy Ward and the Dominoes -yhtyeessä vuonna 1950. "Sixty Minute Man" oli huomattava menestys vuonna 1951. Myöhempiin hitteihin lukeutui "Have Mercy Baby", mutta McPhatter jätti yhtyeen 1953 ja perusti The Drifters -yhtyeen. Se sai levytyssopimuksen Atlantic Recordsilta, ja tunnetuimpien kappaleiden joukkoon lukeutuvat "Money Honey", "Such a Night", "Honey Love", "White Christmas" ja "Whatcha Gonna Do".


title: Clyde McPhatter

text: Jätettyään The Driftersin Clyde McPhatter aloitti soolouran. Ensimmäinen soolohitti "Love Has Joined Us Together" oli levytetty Ruth Brownin kanssa. Hänen tunnetuin laulunsa on "A Lover's Question", joka nousi listoille vuonna 1958. Laulaja sai Britanniassa ainoan listasijoituksensa vuonna 1956 levytyksellä "Treasure of Love".


title: Clyde McPhatter

text: McPhatter siirtyi MGM Recordsille ja sitten Mercury Recordsille. Hänen 1960-luvun hittejään ovat "I Told Myself a Lie", "Think Me a Kiss" (1960), "Ta Ta", "I Never Knew" ja "Lover Please" (1962). Hän asui 1960-luvun lopulla tilapäisesti Englannissa, mutta palasi Yhdysvaltoihin, jossa kuoli 39-vuotiaana alkoholismin aiheuttamiin sydän-, maksa- ja munuaisvaurioihin. Hänen hautansa sijaitsee George Washington Memorial Parkissa New Jerseyssä.


title: Clyde McPhatter

text: Rock and Roll Hall of Fame myönsi McPhatterille postuumin paikan vuonna 1987. Hänet on kelpuutettu myös Rockabilly Hall of Fameen.


title: Grand Hotel

text: Grand Hotel tai Grand Hôtel voivat viitata ainakin seuraaviin asioihin:


title: Grand Hotel

text: Hotelleja:Taidetta:


title: Brandon Boyd

text: Brandon Boyd (s. 15. helmikuuta 1976 Van Nuys, Kalifornia) alternative rock -yhtyeen Incubusin laulaja.


title: Brandon Boyd

text: Brandon Boyd kasvoi Kalifornian Calabasasissa. Hänen vanhempansa Dolly ja Charles, joilla molemmilla oli kokemusta viihdebisneksessä, kasvattivat hänestä taiteellista lapsesta saakka. Hänen nuorempi veljensä, Jason Boyd, on myös laulaja, hän laulaa yhtyeessä Audiovent.


title: Brandon Boyd

text: Boyd valmistui Calabasas High Schoolista vuonna 1994, ja opiskeli Moorpark Collegessa kahden vuoden ajan, kunnes lopetti koulun ja alkoi soittaa musiikkia Incubusissa täysaikaisesti. Bändikaverinsa Boyd tunsi jo lapsuudestaan ja bändi harjoittelikin aluksi sen jäsenten autotalleissa. Boyd ei käynyt juurikaan laulutunneilla, mutta sanoi oppineensa niillä muutamalla kerralla kaiken tarvittavan kehittyäkseen eteenpäin. Hänen omaperäinen ja vahva äänensä ovatkin yksi Incubusin tunnusmerkeistä. Incubuksen kanssa Boyd on julkaissut tähän mennessä 5 studioalbumia, jotka kaikki menestyneet verrattaen hyvin niin Yhdysvalloissa kuin kansainvälisestikin.


title: Brandon Boyd

text: Musiikin lisäksi Boyd tunnetaan kirjoistaan White Fluffy Clouds ja From the Murks of the Sultry Abyss, joissa hän kuvaa omia mietteitään ja jotka sisältävät myös runsaasti Boydin omaa kuvataidetta. Incubuksen ollessa parhaillaan arviolta noin puolentoista vuoden tauolla on Boyd aloittanut opiskelut paikallisessa yliopistossa opiskellen kuvataidetta. Hän piti ensimmäisen taidenäyttelynsä nimeltä Ectoplasm vuonna 2008.


title: Maakhir

text: Maakhir on Somaliasta irtautunut alue, joka on julistautunut itsenäiseksi. Siihen rajautuvat idässä Puntmaa ja lännessä Somalimaa. Maakhiria ei tunnusta mikään valtio, ja maalla on rajakiistoja kummankin rajanaapurinsa kanssa. Valtio syntyi, kun Puntmaalla ja Somalimaalla oli kiistoja niiden välissä olevan alueen öljysopimuksista.


title: Maakhir

text: Paikallinen klaani halusi päättää asioista itse ja julistautui itsenäiseksi 1. kesäkuuta 2007. Väliaikaishallituksen parlamentti tukee Galmudugin autonomiaa, ja sen on tarkoitus liittyä yhdistyneeseen Somaliaan tulevaisuudessa.


title: M/S Independence of the Seas

text: M/S Independence of the Seas on Suomessa 2008 valmistunut Royal Caribbean Cruises Limitedin risteilyalus.


title: M/S Independence of the Seas

text: Alus tilattiin marraskuussa 2003 Aker Yardsin Turun telakalta. Sen köli laskettiin telakkanumerolla 1354 ja alus laskettiin vesille 14. syyskuuta 2007. Alus luovutettiin 17. huhtikuuta 2008 bahamalaiselle Independence of The Seas Inc.:lle, joka siirsi aluksen hallinnoin Royal Caribbean Cruises Limitedille.


title: M/S Independence of the Seas

text: Alus lähti samana päivänä Turusta kohti Osloa, missä se otti ensimmäiset matkustajansa.


title: M/S Independence of the Seas

text: Varustamo on ilmoittanut, että "Independence of the Seas" -aluksen kotisatama on Ison-Britannian Southampton, mistä alus tekee risteilyjä kesällä Euroopassa jotka suuntautuvat muun muassa Välimerelle ja Kanariansaarille. Talvella aluksen kotisatama on Yhdysvaltain Floridan Fort Lauderdale ja risteilyt suuntautuvat Karibianmerelle.


title: U 137 -sukellusveneselkkaus

text: U 137 -sukellusveneselkkaus tapahtui 27. lokakuuta 1981, kun Neuvostoliiton laivaston sukellusvene ajoi karille Ruotsin etelärannikolla noin kymmenen kilometrin päässä Karlskronan laivastotukikohdasta.


title: U 137 -sukellusveneselkkaus

text: Projekti 613:n tai NATO-koodiltaan Whiskey-luokan vene "U 137" ajoi tiukasti karille Karlskronan saariston sotilaallisella suoja-alueella Etelä-Ruotsissa Gåsefjärdenissä kymmenen kilometrin päässä Karlskronan laivastotukikohdasta. Ruotsin hallitus esitti välittömästi Neuvostoliitolle ankaran vastalauseen. Tapaus oli pahin Ruotsia kohdannut rajaloukkaus sitten toisen maailmansodan.


title: U 137 -sukellusveneselkkaus

text: Aluksessa oli 59 miehistönjäsentä. Sukellusvene oli koko yön yrittänyt omin voimin päästä irti karilta siinä kuitenkaan onnistumatta. Aamulla ruotsalaiskalastaja huomasi sukellusveneen ja ilmoitti siitä poliisille. Neuvostoliiton alukset seurasivat tapahtumia aluevesirajan ulkopuolelta. Ruotsissa ihmeteltiin, miten vieraan vallan sukellusvene oli ollut 15 tuntia karilla tulematta huomatuksi, sillä esimerkiksi dieselmoottoreiden jyskeen on täytynyt kuulua pitkälle.


title: U 137 -sukellusveneselkkaus

text: Aluksen päällikkö Anatoli Mihailovitš Guštšin ei ollut halukas yhteistyöhön karille ajosta huolimatta. 1. marraskuuta 1981 sukellusvene teki vielä kerran yrityksen päästä karilta omin voimin, mutta seuraavana päivänä puhkesi myrsky ja aluksen jouduttua merihätään sukellusveneen päällikkö pyysi vihdoin apua. Vene irrotettiin karilta ruotsalaisvoimin. Päällikkö Anatoli Mihailovitš Guštšin siirtyi ruotsalaiseen torpedovene "HMS Västervikiin" kuulusteltavaksi. Guštšinin mukaan karilleajon syynä oli kompassiviasta aiheutunut navigointivirhe. Neuvostoliiton viranomaiset kertoivat samoin: Kyseessä oli navigointi- ja kurssivirhe. Neuvostoliitto oli pyytänyt virallisesti anteeksi 31. lokakuuta 1981. Ruotsin ulkoministeri Ola Ullsten ei hyväksynyt neuvostoliittolaisten väitettä, joten Ruotsi lähetti Neuvostoliitolle nootin. Ruotsissa anteeksipyyntöä pidettiin diplomaattisena voittona. Karilleajo herätti suurta huomiota koko maailmassa. Tapausta pidettiin nöyryyttävänä sekä Ruotsille että Neuvostoliitolle: Ruotsille siksi, ettei se havainnut ajoissa näin räikeää alueidensa loukkausta, ja Neuvostoliitolle siksi, ettei se pystynyt uskottavasti torjumaan syytöksiä vakoilusta.


title: U 137 -sukellusveneselkkaus

text: Selkkaus päättyi virallisesti 4. marraskuuta 1981, kun ruotsalainen hinaaja hinasi sukellusveneen kansainväliselle vesialueelle. Seuraavana päivänä Ruotsin pääministeri Thorbjörn Fälldin teki yleisölle vakavan paljastuksen. Fälldin kertoi, että sukellusvene oli todennäköisesti varustettu ydinaseilla. Edellisenä päivänä ruotsalaiset ydinfyysikot olivat suorittaneet paikalla mittauksen gammaspektrometrillä ja todenneet, että sukellusveneessä oli uraani-238:aa. Venäläinen lehdistö torjui väitteen sanoen, että mittaustulokset oli saatu tiedemiesten tritiumia sisältäneistä kellotauluista.


title: U 137 -sukellusveneselkkaus

text: Vastalauseena välikohtauksen johdosta Ruotsin edustajat jäivät pois Moskovassa 7. marraskuuta 1981 pidetyistä lokakuun vallankumouksen vuosipäivän juhlallisuuksista.


title: Mike Einziger

text: Mike Einziger (s. 21. kesäkuuta 1976 Los Angeles, Kalifornia) on alternative rock -yhtye Incubusin kitaristi ja myös oman sivuprojektinsa Time Lapse Consortiumin kitaristi. Incubusissa hän soittaa kitaran lisäksi pianoa, mellotronia, pipaa, syntetisaattoreita, sampleja, Rhodes- ja Wurlitzer-sähköpianoja ja muita kosketinsoittimia.


title: Mike Einziger

text: Einziger on tehnyt musiikin surffausdokumentti Flow'hun, jonka ohjasi Josh Landon.


title: Mike Einziger

text: Aikaisemmin Einziger käytti Ibanezin kitaroita mutta "Enjoy Incubus" -EP:n aikoihin hän vaihtoi PRS-kitaroihin. Albumin "A Crow Left of the Murder..." aikoihin hän ryhtyi soittamaan Fenderin Jazzmaster-kitaroita, ja tuoreimmalla kiertueella hänen on nähty soittavan Gibson SG:tä.


title: Mestarietsivä Lurppa

text: Mestarietsivä Lurppa () on yhdysvaltalainen Hanna-Barbera-yhtiön tuottama animaatiosarja vuosina 1993–1994, joka kesti yhden tuotantokauden. Sarja oli Tom & Jerry Kids -animaation spin-off, jossa päähahmoina esiintyivät etsivä Droopy ja hänen poikansa Dripple.


title: George Boateng

text: George Boateng (s. 5. syyskuuta 1975 Nkawkaw, Ghana) on alankomaalainen jalkapalloilija, joka edustaa Nottingham Forestia. Pelipaikaltaan Boateng on keskikenttäpelaaja.


title: George Boateng

text: Boateng aloitti ammattilaisuransa vuonna 1994 Excelsior Rotterdamissa, josta siirtyi Feyenoordiin seuraavana vuonna. Noin 70 liigaottelun jälkeen hollantilainen siirtyi 220 000 punnalla englantilaiseen Coventry Cityyn. Gordon Strachanin alaisuudessa Boateng pelasi puolustavana keskikenttäpelaajana ja auttoi joukkueensa Valioliigassa sijalle 15.


title: George Boateng

text: Seuraavalla kaudella Boateng kaupattiin Aston Villaan 4,5 miljoonalla punnalla. Yhteensä 131 ottelua (103 liigassa) Aston Villassa pelannut johdatti birminghamilais-joukkueen FA Cupin loppuotteluun, jossa Chelsea oli kuitenkin parempi numeroin 2–0. Kaudella 2001–02 Boateng ei ollut enää manageri Graham Taylorin suosiossa ja kesällä hänet myytiin Middlebroughiin 5 miljoonalla punnalla.


title: George Boateng

text: Kauden 2002–03 avauspelissä Southamptonia vastaan Boateng pelasi ensimmäistä kertaa täydet minuutit uudessa seurassaan. Vuonna 2004 Middlesbrough voitti liigacupin.


title: George Boateng

text: Alankomaiden jalkapallomaajoukkueessa Boateng debytoi marraskuussa 2001 1–1 tasapeliin päättyneessä ottelussa Tanskaa vastaan. Yhteensä Boateng on edustanut maajoukkuetta 4 kertaa.


title: Veli kuu

text: Veli kuu on Pepe Laaksosen toistaiseksi ainoa soololevy. Se julkaistiin vuonna 1988 vinyylilevynä. Vuonna 2018 levy on julkaistu Spotify -suoratoistopalvelussa.


title: MAOL

text: MAOL ry eli Matemaattisten Aineiden Opettajien Liitto MAOL ry on vuonna 1935 perustettu pedagoginen ainejärjestö, joka toimii matemaattis-luonnontieteellisen kulttuurin puolestapuhujana ja opetuksen kehittäjänä suomalaisessa yhteiskunnassa. Liitto harjoittaa julkaisu- ja koulutus- ja tiedotustoimintaa.


title: MAOL

text: MAOL julkaisee myös taulukkokirjaa, jota käytetään apuna muun muassa ylioppilastutkintoa tehdessä.


title: MAOL

text: MAOL järjestää vuosittain kansalliset Neljän tieteen kisat eli peruskoulun matematiikkakilpailun ja lukiossa fysiikka-, kemia- ja matematiikkakilpailut sekä Datatähti-kilpailun, johon saavat osallistua myös peruskoululaiset.


title: MAOL

text: MAOL julkaisee opettajien käyttöön erilaisia koepaketteja helpottamaan kokeiden laatimistyötä ja varmentamaan esimerkiksi lukioiden kurssikokeiden yhteismitallisuutta eri puolilla Suomea. Myös ylioppilaskirjoituksiin valmentavat preliminäärikokeet kuuluvat MAOL:n kautta saataviin materiaaleihin. Koulut voivat tilata näitä materiaaleja MAOL:n omistaman kustannusyhtiön MFKA -kustannuksen kautta. MFKA markkinoi myös muuta luonnontieteiden opetustyötä edesauttavaa materiaalia.


title: MAOL

text: MAOL julkaisee jäsenlehteä nimeltä Dimensio, joka ilmestyy kuudesti vuodessa. Dimension artikkeleista on luonnontieteiden opettajien lisäksi hyötyä myös mm. YO-kirjoitusten tuloksista kiinnostuneille opiskelijoille, sillä kunkin YO-kirjoituskerran jälkeen lehdessä julkaistaan yksityiskohtainen analyysi niin matematiikan, fysiikan kuin kemiankin vastauksista.


title: Renault Estafette

text: Renault Estafette on Renault’n vuosina 1959–1980 valmistama pakettiauto. Malli saavutti suuren suosion jakelukäytössä. Estafetteä valmistettiin lähes muuttumattomana noin kaksikymmentä vuotta, kunnes vuonna 1980 sen korvasi Renault Trafic.


title: Tuire Orri

text: Tuire Sinikka Orri (oik. Tuire Orri-Björkell, 30. lokakuuta 1918 Helsinki – 26. elokuuta 2007 Helsinki) oli suomalainen näyttelijä ja laulaja.


title: Tuire Orri

text: Orri aloitti uransa Virkamiesteatterissa, jonka hänen isänsä oli perustanut. Hän kävi Suomen Näyttämöopiston 1936–1938 ja sai sen jälkeen kiinnityksen Viipurin kaupunginteatteriin kaudeksi 1938–1939. Välitön karjalainen ilmapiiri innosti Orria, jonka ”sirkeissä silmissä loisti näyttelemisen ilo”. Välirauhan aikaan hänet kiinnitettiin Helsingin Kansanteatteriin. ”Nykyteatterin viehkein ilmestys” ja ”operettien laululintunen” sai sekä yleisön että arvostelijoiden suosion.


title: Tuire Orri

text: Talvisodan aikana Orri osallistui Maan Turvan viidytyskiertueille yhdessä Lapatossun, Aku Korhosen ja Siiri Angerkosken kanssa. Lisäksi Orri näytteli monissa suomalaisissa elokuvissa vuosina 1937–1945, useimmiten sivurooleja. Ainoan pääosansa hän näytteli maalaiskomediassa "Kyläraittien kuningas", jossa hän teki maalaisroolin viattomana Kervilän Annana. Hän esiintyi sivuosissa muun muassa elokuvissa "Kersantilleko Emma nauroi?", "Kyökin puolella" ja "Keinumorsian". Näyttämöuran hän lopetti ensimmäisen aviomiehensä vaatimuksesta lasten ja perheen vuoksi. Vuonna 1948 hän siirtyi Radioteatteriin, mutta joutui jälleen perhesyistä lopettamaan 1950. Hän opiskeli laulua Hanna Granfeltin opetuksessa.


title: Tuire Orri

text: Tuire Orri palasi estradeille 1990-luvulla, keskelle nousevaa nostalgiaa. Vuonna 1993 hän esiintyi Niilo Tarvajärven niin sanotussa ikäväntorjuntaillassa ja sen jälkeen useissa tilaisuuksissa muun muassa Imatralla, Seinäjoella ja Helsingissä, joissa muisteltiin sota-ajan viihdettä.


title: Tuire Orri

text: Vuonna 1997 Orri levytti kappaleen ”Tuo suru jonka sain”. Hänen aiempia levytyksiään ovat ”Cowboy-serenadi” vuodelta 1949 ja ”Riihentontun joulu” vuodelta 1958. Hän esiintyi vielä vuonna 1997 lottajärjestöstä kertovassa televisiodraamassa "Kun taivas repeää" sekä sarjan jatko-osassa "Taivas sinivalkoinen". Hän kuoli vaikeaan sairauteen 88-vuotiaana Meilahden sairaalassa 26. elokuuta 2007.


title: Tuire Orri

text: Tuire Orrin eno oli ohjaaja Jorma Nortimo. Näyttelijä Irina Björklund on Orrin tyttärentytär.


title: Neljän tieteen kisat

text: Neljän tieteen kisat ovat MAOL ry:n järjestämät peruskoululaisille ja lukiolaisille suunnatut kilpailut. Peruskoululaisille järjestetään matematiikkakilpailu ja lukiolaisille fysiikka-, kemia- ja matematiikkakilpailut. Datatähti-tietotekniikkakilpailu on nimellisesti lukiolaisille tarkoitettu, mutta siihen saavat osallistua myös peruskoululaiset. Kaikissa aineissa pidetään loka-marraskuussa alkukilpailu, jonka perusteella valitaan noin 20 henkilöä helmikuun alussa pidettävään loppukilpailuun.


title: Neljän tieteen kisat

text: Jotkin suomalaiset yliopistot tarjoavat lukiosarjojen loppukilpailuissa kymmenen parhaan joukkoon sijoittuneille opiskelupaikan ilman pääsykoetta. Lisäksi kilpailut toimivat myös karsintakilpailuina kansainvälisiin tiedeolympialaisiin fysiikassa, kemiassa, matematiikassa ja tietotekniikassa.


title: Neljän tieteen kisat

text: Peruskoulun matematiikkakilpailu on suunnattu lähinnä yhdeksäsluokkalaisille mutta on avoin muillekin peruskoululaisille. Kouluissa pidettävän alkukilpailun perusteella valitaan 20 loppukilpailijaa, ja loppukilpailun kolme parasta palkitaan rahapalkinnoin.


title: Neljän tieteen kisat

text: Lukion fysiikkakilpailussa on kaksi sarjaa, perussarja ja avoin sarja. Perussarjaan saavat osallistua ensimmäisen ja toisen vuoden lukiolaiset, avoimeen sarjaan kaikki. Loppukilpailuun valitaan avoimen sarjan 20 parasta. Alku- ja loppukilpailun perusteella valitaan myös jonkin verran valmennettavia, joille lähetetään ensin postitse tehtäviä. Kirjevalmennuksen jälkeen valitaan valmennusryhmä, jolle pidetään yliopistolla valmennusleiri, ja tästä ryhmästä valitaan joukkue kansainvälisiin fysiikkaolympialaisiin eli IPhO-kilpailuun.


title: Neljän tieteen kisat

text: Lukion kemiakilpailussa on kaksi sarjaa, perussarja ja avoin sarja. Perussarjaan saavat osallistua enintään kolme kemiankurssia suorittaneet opiskelijat, avoimeen sarjaan kaikki. Loppukilpailuun valitaan avoimen sarjan 20 parasta. Loppukilpailun perusteella valitaan kirjevalmennusryhmä ja näistä myöhemmin valmennusryhmä, jolle pidetään yliopistolla valmennusleiri, jonka perusteella valitaan joukkue kansainvälisiin kemiaolympialaisiin eli IChO-kilpailuun.


title: Neljän tieteen kisat

text: Lukion matematiikkakilpailussa on kolme sarjaa. Sarjat on jaettu ikäluokittain, mutta käytännössä perussarjaan saavat osallistua lukion ensimmäisen vuosikurssin, välisarjaan ensimmäisen ja toisen vuosikurssin ja avoimeen sarjaan kaikkien vuosikurssien oppilaat. Loppukilpailuun valitaan avoimesta sarjasta 15 ja välisarjasta neljä parasta sekä perussarjan paras. Alku- ja loppukilpailun perusteella valitaan kirjevalmennusryhmä ja näistä myöhemmin valmennusryhmä, jolle pidetään yliopistolla valmennusleiri, jonka perusteella valitaan joukkue kansainvälisiin matematiikkaolympialaisiin eli IMO-kilpailuun.


title: Neljän tieteen kisat

text: Datatähti-kilpailu koostuu algoritmiaiheisista ohjelmointitehtävistä sekä tietoteknistä yleissivistystä mittaavista esseetehtävistä. Alkukilpailussa aikaa on kaksi viikkoa ja tehtävät tehdään omalla ajalla. Lähteitä saa käyttää vapaasti. Loppukilpailuun valitaan alkukilpailun 10–20 parasta. Alku- ja loppukilpailun ohjelmointitehtävien perusteella valitaan valmennusryhmä, josta valitaan joukkue ensin Itämeren alueen tietotekniikkaolympialaisiin (BOI) ja sen jälkeen kansainvälisiin tietotekniikkaolympialaisiin.


title: Juuripaine

text: Juuripaine on osmoottinen paine, joka edistää veden nousua kasvissa. Sen aiheuttaa juuriin imeytyvä vesi ja juurisolujen aktiivinen toiminta.


title: Juuripaine

text: Juuripaineen lisäksi haihtumisimu ja kasvin putkiloiden kapillaari-ilmiö ovat kasviin vettä nostavia tekijöitä. Juuripaineen merkitys on suurin keväällä, jolloin haihtumisimu on usein vähäistä.


title: Haihtumisimu

text: Haihtumisimun vuoksi vesi nousee kasveihin. Vesi on koheesion vuoksi ohuina nauhoina kasvin puuosassa. Kun vesinauhan yläpäästä haihtuu ilmarakojen kautta vesimolekyylejä, nauha nousee ja alas liittyy uusia vesimolekyylejä.


title: Haihtumisimu

text: Vettä kasviin nostavia tekijöitä ovat myös juuripaine ja kasvin putkiloiden kapillaari-ilmiö.


title: Newsky

text: Newsky oik. Pentti Nevalainen on laulaja ja muusikko, joka levytti yhden kasetillisen Jukka Kuoppamäen levy-yhtiölle vuonna 1976.


title: Schwäbisch Gmünd

text: Schwäbisch Gmünd [] on kaupunki Baden-Württembergin osavaltiossa, Saksassa. Se sijaitsee osavaltionsa itäosassa, noin 50 kilometriä itään Stuttgartista. Se kuuluu Ostalbkreisin piirikuntaan ja Stuttgartin hallintopiiriin. Vuodesta 1805 vuoteen 1934 kaupungin nimi oli Gmünd.


title: Schwäbisch Gmünd

text: Vuoden 2015 lopulla Schwäbisch Gmündin asukasluku oli noin 59 800. Kaupunki on pinta-alaltaan 113,78 neliökilometrin suuruinen. Kaupunki on asukasluvultaan piirikuntansa toiseksi suurin kaupunki hallintokaupunki Aalenin jälkeen.


title: Schwäbisch Gmünd

text: Schwäbisch Gmünd perustettiin 1100-luvun keskivaiheilla. Se oli niin kutsuttu vapaa valtakunnankaupunki () vuodesta 1268 vuoteen 1802, jolloin siitä tuli osa Württembergiä.


title: Basingstoke Bison

text: Basingstoke Bison on englantilainen jääkiekkoseura Basingstokesta Hampshiressä. Seura pelaa Englannin toisella sarjatasolla, English National Ice Hockey Leaguessa. Bison pelaa ottelunsa Planet Ice Silverdomella. Seuran värit ovat musta, valkoinen, punainen ja vihreä. Sen logo on vastaavanlainen kuin NHL-seura Buffalo Sabresilla kausilla 1997–2006. Seuran päävalmentajana toimii Ryan Aldridge.


title: Basingstoke Bison

text: Seura perustettiin vuonna 1988 nimellä Basingstoke Beavers, ja vuonna 1995 se vaihtoi nimensä Bisoniksi.


title: Basingstoke Bison

text: Bison nousi Englannin silloiseen pääsarjaan Superleagueen vuonna 1996, mutta putosi takaisin British National Leagueen vuonna 1998. Vuonna 2003 Bison liittyi uuteen Elite Ice Hockey Leagueen.


title: Basingstoke Bison

text: Huhtikuussa 2007 David Taylor, joka omistaa myös osan Bracknell Bees -seurasta, osti Basingstoke Bisonin.


title: Basingstoke Bison

text: Joukkue pelasi maan pääsarjassa kauteen 2008–2009 saakka, jonka jälkeen se liittyi alemman sarjaportaan EIPHL:ään kaudeksi 2009–2010.


title: Magur

text:
Magur (Sumerin MA-GUR, akkadiksi "makurru") oli vanhalla ajalla sumerilainen kaisla-alus, jonka keula ja perä nousivat ylöspäin niin kuin sarvet. Mahur-kaislalaiva näytti kyljellään olevalta kuunsirpiltä horisontissa, kuun sarvet ylöspäin. "Magurin" kuva ilmestyi jo vanhaan sumerilaiseen kuvakirjoitukseen 3100 eaa., ja niitä näkyy samoihin aikoihin Džemdet Nasr -kauden sineteissä.
Niitä rakennettiin elokuussa korjatusta "berdi"-kaislasta. Elokuussa kaisla on täynnä huokoista solukkoa, joka estää kaislaa täyttymästä vedellä. Muina vuodenaikoina kaisla on kaasb-tyyppistä onttoa.